open-index/open-wikipedia-markdown huggingface dataset:
യു.എൻ വിമൻ

മുഴുവൻ ചുരുക്കെഴുത്ത് The United Nations Entity for Gender Equality and the Empowerment of Women
**യു.എൻ വിമൻ** എന്നത്  പ്രചരിത നാമം. ലിംഗ വിവേചന നിർമ്മാർജ്ജനവും സ്തീ ശാക്തീകരണവും ലക്ഷ്യമിടന്ന ഐക്യ രാഷ്ര സഭാ ഉപസംഘടന. 2011 ജനുവരിയിലാണ് രൂപീകൃതമായത്.മുൻ ചിലി പ്രെസിഡൻട് മിഷേൽ ബചെലെറ്റ് ഇതിന്റെ ആദ്യ എക്സിക്യൂട്ടീവ് ഡയറക്റ്ററായിരുന്നു.പുംശിലെ മ്ലംബൊ ങ്കുകയാണു നിലവിലെ എക്സിക്യൂട്ടീവ് ഡയറക്റ്റർ.യു എൻ വനിതാ യുനൈറ്റെഡ് ഐക്യരാഷ്ട്ര സഭയുടെ വികസന ഗ്രൂപ്പ് അംഗമാണു.
## ലക്ഷ്യങ്ങൾ
*വിവിധ ദേശങ്ങളിൽ സർക്കാർ തലത്തിൽ പ്രവർത്തിക്കുന്ന സ്തീ ശാക്തീകരണ വനിതാ നയ രൂപീകരണ സമിതികൾക്ക് *ഉപദേശ/നിർദ്ദേശങ്ങൾ നൽകുകയും , ആഗോള മാനദണ്ഡങ്ങൾ രൂപീകരിക്കുകയും ചെയ്യാൻ സഹായിക്കുക.
*ഇപ്രകാരം രൂപീകരിക്കപ്പെടുന്ന നയങ്ങൾ നടപ്പിലാക്കാൻ ഐക്യ രാഷ്ട് സഭാങ്ങളായ രാജ്യങ്ങളെ സഹായിക്കുക.
*ആവശ്യാനുസരണം അതിനായി സാമ്പത്തികവും സാങ്കേതികവുമായ സഹായങ്ങൾ നൽകു.
*സ്തീ സമത്വം ലക്ഷ്യമാക്കിയുള്ള പ്രവർത്തനത്തിൽ ഐക്യ രാഷ്ട സഭയുടെ ഇടപെടൽ കാര്യക്ഷമമാക്കാൻ പങ്കാളി രാജ്യങ്ങളെ സഹായിക്കുക

വർഗ്ഗം:ഐക്യരാഷ്ട്രസഭ
ആടാമൂഴി ശ്രീ ബാലഭദ്രാ ദേവീ ക്ഷേത്രം

തെക്കൻ കേരളത്തിലെ കൊടുങ്ങല്ലൂർ എന്നറിയപ്പെടുന്ന **ആടാമൂഴി ശ്രീ ബാലഭദ്രാ ദേവീ ക്ഷേത്രം** തിരുവനന്തപുരം ജില്ലയിൽ നെടുമങ്ങാട് താലൂക്കിലെ തൊളിക്കൊട് എന്ന പ്രദേശത്ത് സ്ഥിതി ചെയ്യുന്നു.

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
വിൽഫ്രിഡ് നാപ്പിയർ

**കർദ്ദിനാൾ വിൽഫ്രെഡ് നാപ്പിയെർ** 1941 മാർച്ച് 8നു് ദക്ഷിണാഫ്രിക്കയിലെ സ്വാർട്ട്ബെർഗ്ഗിൽ ജനിച്ചു. 1970ൽ റോമൻ കത്തോലിക്കാ സഭയിലെ ഒരു പുരോഹിതനായിത്തീർന്നു.1980-ൽ കൊക്സ്റ്റാദ് രൂപതയിലെ ബിഷപ്പ് ആയി. തുടർന്നു് 1992-ൽ ഡർബാനിലെ ആർച്ച് ബിഷപ്പായി അവരോധിക്കപ്പെട്ടു. "സമാധാനവും നല്ല മനസ്സും" എന്നതാണു് അദ്ദേഹത്തിന്റെ ജീവിതസന്ദേശം.

വർഗ്ഗം:1941-ൽ ജനിച്ചവർ
വർഗ്ഗം:മാർച്ച് 8-ന് ജനിച്ചവർ
വർഗ്ഗം:ക്രിസ്തുമതപ്രചാരകർ
വിധി തന്ന വിളക്ക്

1962-ൽ പുറത്തിറങ്ങിയ മലയാള ചലച്ചിത്രമാണ് **വിധി തന്ന വിളക്ക്**.  മുതുകുളം രാഘവൻ പിള്ള കഥയും സംഭാഷണവും എഴുതി ഗുരുവായൂർ പിക്ചേഴ്സ് അവതരിപ്പിച്ചതാണ് ഈചിത്രം.  പി. ഭാസ്കരൻ ഏഴും അഭയദേവ് മൂന്നും ഗാനങ്ങൾ എഴുതി.  വി. ദക്ഷിണാമൂർത്തിയാണ് സഗീതസംവിധാനം നിർവഹിച്ചത്.  നെപ്ട്യൂൺ സ്റ്റുഡിയോയിൽ നിർമ്മാണം പൂർത്തിയായ ഈ ചിത്രം യു. രാജഗോപൽ ക്യാമറയിൽ പകർത്തി.  ഈ ചിത്രത്തിന്റെ സംവിധാനം എസ്.എസ്. രാജൻ നിർവഹിച്ചു.  രാധാകൃഷ്ണ ഫിലിംസ് (പ്രൈവറ്റ് ലിമിറ്റഡ്) വിത്രണം നിർവഹിച്ച *വിധി തന്ന വിളക്ക്* 05/10/1962 ൽ പ്രദർശനം തുടങ്ങി.

## അഭിനേതാക്കൾ
സത്യൻമുതുകുളം രാഘവൻ പിള്ളബഹദൂർരമേശ്ലക്ഷ്മി (പ)സുകുമാരി
## പിന്നണിഗായകർ
എ.പി. കോമളകെ.ജെ. യേശുദാസ്പി. ലീലപി. സുശീലപി.ബി. ശ്രീനിവാസൻശാന്ത പി നായർവി. ദക്ഷിണാമൂർത്തി വിനോദിനി
## Soundtrack
The music was composed by V. Dakshinamoorthy and lyrics were written by P. Bhaskaran and Abhayadev. 

## അവലംബം

## പുറം കണ്ണികൾ
* 
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:ദേവ്-ദക്ഷിണാമൂർത്തി ഗാനങ്ങൾ
ഛായാചിത്രം

പ്രകാശത്തെ പ്രകാശസംവേദനക്ഷമമായ ഒരു പ്രതലത്തിൽ(ഫിലിം/ഡിജിറ്റൽ സെൻസർ) പതിപ്പിച്ച് സൃഷ്ടിക്കുന്ന ചിത്രത്തെ **ഛായാചിത്രം** അഥവാ **ഫോട്ടോഗ്രാഫ്**/**ഫോട്ടോ** എന്നു പറയുന്നു. സാധാരണയായി ഛായാഗ്രാഹികൾ ഉപയോഗിച്ചാണ് ഛായാചിത്രങ്ങൾ സൃഷ്ടിയ്ക്കുന്നത്. ഛായാഗ്രാഹി കാചങ്ങൾ(ലെൻസ്) ഉപയോഗിച്ച് ഒരു ദൃശ്യത്തിന്റെ പ്രകാശത്തിന്റെ ഗോചരമായ തരംഗദൈർഘ്യങ്ങളെ സംവേദകപ്രതലത്തിലേക്ക് കേന്ദ്രീകരിക്കുകയും അതുമൂലം മനുഷ്യനേത്രം കാനുന്നതിനു തുല്യമായ ഒരു പ്രതിബിംബം അവിടെ സൃഷ്ടിക്കപ്പെടുകയും ചെയ്യുന്നു. ഛായാചിത്രങ്ങൾ സൃഷ്ടിക്കുന്ന പ്രക്രിയക്ക് ഛായാഗ്രഹണം എന്നു പറയുന്നു.

## ചരിത്രം
ജർമ്മൻ ശാസ്ത്രജ്ഞനായ യോഹാൻ ഹെൻറിച്ച് ഷുയിറ്റ്സ് 1724ൽ, വെള്ളിയുടെയും ചോക്കിന്റെയും മിശ്രിതം പ്രകാശം പതിക്കുമ്പോൾ ഇരുളുന്നു എന്നു കണ്ടെത്തി. ഈ കണ്ടുപടിത്തത്തെ വികസിപ്പിച്ച് 1822ൽ ഫ്രഞ്ച് ശാസ്ത്രജ്ഞനായ ജോസഫ് നിസിഫോർ നീപ്സ് ആണ് ആദ്യ ഛായാചിത്രം സൃഷ്ടിച്ചത്. നീപ്സും ലൂയി ഡാഗ്ഗെറും കൂടി ഈ സങ്കേതത്തെ കൂടുതൽ നവീകരിച്ചു. ഡാഗ്ഗെർ പരീക്ഷണങ്ങളിലൂടെ പ്രകാശം പതിപ്പിക്കുന്നതിനു മുൻപ് വെള്ളിയെ അയഡിൻ ബാഷ്പമേൽപ്പിക്കുകയും പ്രകാശം പതിച്ചതിനു ശേഷം രസബാഷ്പമേൽപ്പിക്കുകയും ചെയ്താൽ അന്തർലീനമായ ചിത്രം വെളിപ്പെടും എന്നു കണ്ടെത്തി. വെള്ളി-ചോക്ക് മിശ്രിതം പുരട്ടിയ ഫലകം ഇതിനു ശേഷം ഉപ്പിൽ കഴുകിയാൽ ആ ചിത്രം ഫലകത്തിൽ ഉറപ്പിക്കപ്പെടും എന്നും കണ്ടെത്തി. ഈ പരീക്ഷണങ്ങളാണ് പ്രസിദ്ധമായ ഡഗറോടൈപ്പ് ഛായാഗ്രാഹിയുടെ സൃഷ്ടിയിലേക്ക് നയിച്ചത്. 

ഡഗറോടൈപ്പ് ഛായാഗ്രഹണത്തിന് അതിന്റേതായ കുറവുകളുണ്ടായിരുന്നു. ചിത്രങ്ങളുടെ ലോലസ്വഭാവം, പോസിറ്റീവ് ചിത്രങ്ങൾ മാത്രം നിർമ്മിക്കപ്പെടുന്നതു മൂലം വീണ്ടും ഒരേ ചിത്രം പുന:സൃഷ്ടിക്കാനുള്ള കഴിവില്ലായ്മ എന്നിവയായിരുന്നു പ്രധാന പോരായ്മകൾ. പല ശാസ്ത്രജ്ഞരും വിവിധ സങ്കേതങ്ങൾ നിർമ്മിച്ചെങ്കിലും 1848ൽ കൊളോഡിയൻ സങ്കേതം കണ്ടുപിടിക്കുന്നതു വരെ ഒരു സങ്കേതത്തിനും പ്രസിദ്ധി നേടാൻ കഴിഞ്ഞിരുന്നില്ല. 1871ൽ കൂടുതൽ പ്രായോഗികമായ ജെലാറ്റിൻ സങ്കേതം കണ്ടുപിടിക്കപ്പെട്ടിട്ടു കൂടി കൊളോഡിയൻ അധിഷ്ടിതമായ നനഞ്ഞ ചില്ലു ഫലകങ്ങൾ നെഗറ്റീവും ആൽബുമിൻ പേപ്പറിൽ പതിപ്പിച്ച ചിത്രങ്ങളും സാധാരണ ഛായാഗ്രഹണത്തിനുപയോഗിക്കപ്പെട്ടു. കറുപ്പും വെളുപ്പും ചിത്രങ്ങളുടെ സൃഷ്ടിക്ക് ഇന്നും ഉപയോഗിക്കുന്നത് ജലാറ്റിൻ സങ്കേതത്തിന്റെ കാലാന്തരരൂപങ്ങൾ തന്നെയാണ്.പ്രധാനമാറ്റം പ്രതലത്തിലാണ്. ചില്ലുഫലകങ്ങൾക്ക് പകരം ഫിലിമുകൾ പ്രചാരത്തിലായിരിക്കുന്നു.

ബഹുവർണ്ണ ഛായാഗ്രഹണത്തിന് ഏകദേശം കറുപ്പും വെളുപ്പും ഛായാഗ്രഹണത്തിന്റെ അത്ര തന്നെ പഴക്കമുണ്ട്. ജോൺ ഹെർഷൽ 1842ൽ ആന്തോടൈപ്പ് ഉപയോഗിച്ചും 1891ൽ ലിപ്പ്മാൻ ഫലകം ഉപയോഗിച്ചും നടത്തിയ പരീക്ഷണങ്ങളാണ് ബഹുവർണ്ണ ഛായാഗ്രഹണത്തിലെ ആദ്യ പടികൾ. 1903ൽ നിലവിൽ വന്ന ഓട്ടോക്രോം ലൂമിയർ(Autochrome Lumière) ഇതിനെ ജനപ്രിയമാക്കുന്നതിൽ പ്രധാനപങ്ക് വഹിച്ചു. ഓട്ടോക്രോം ലൂമിയർ പിന്നീട് കൊഡാക്രോം, ഇൽഫോക്രോം മുതലായ സാങ്കേതികവിദ്യകൾ കൊണ്ട് പുനസ്ഥാപിക്കപ്പെട്ടു. 

വർഗ്ഗം:ഛായാഗ്രഹണം
ഗബ്രിയേലാ മിസ്ത്രെൽ

ലാറ്റിൻ  അമേരിക്കക്ക് സാഹിത്യത്തിനുളള  ആദ്യത്തെ നോബൽ സമ്മാനം നേടിക്കൊടുത്ത  ചിലിയൻ കവയിത്രിയായിരുന്നു **ഗബ്രിയേലാ മിസ്ത്രെൽ** എന്ന   തൂലികാനാമത്തിൽ എഴുതിയിരുന്ന ലൂസിലാ ഗൊദോയ്  അൽകായേഗ. സാഹിത്യത്തിൽ നോബൽ സമ്മാനത്തിന് അർഹയായ ഏക ലാറ്റിൻ  അമേരിക്കൻ വനിതയുമാണ് ഗബ്രിയേലാ മിസ്ത്രെൽ. *മനുഷ്യനും ദൈവവുമായുളള ഗബ്രിയേലാ  മിസ്ത്രെലിന്റെ സംഘർഷങ്ങൾ*  എന്ന പേരിൽ ഇവരുടെ ജീവിതകഥ ലഭ്യമാണ്.

## ആദ്യകാല ജീവിതം
ആൻഡീസ് പർവ്വതനിരകൾക്കു പടിഞ്ഞാറ്, ചിലിയിലെ വിചൂണ എന്ന പ്രദേശത്ത് ഒരു നിർദ്ധനകുടുംബത്തിലാണ് ലൂസില ജനിച്ചത്.  ലൂസിലക്ക് മൂന്നു വയസ്സുളളപ്പോൾ പിതാവ് വീടും കുടുംബവുമുപേക്ഷിച്ചു നാടു വിട്ടു. അമ്മയോടൊപ്പം ലൂസിലയും മൂത്ത സഹോദരി എംലിനാ മൊളീനയും മോണ്ടിഗ്രാന്ഡേയിലേക്ക് താമസം മാറ്റി. മൊളിന പഠിപ്പിച്ചിരുന്ന സ്കൂളിൽ ത്തന്നെയാണ് ലൂസില പ്രാഥമിക വിദ്യാഭ്യാസം മുഴുമിച്ചത്. പിന്നീട് അധ്യാപകവൃത്തിയിലേർപ്പെട്ടു.

പതിനഞ്ചാമത്തെ വയസ്സിൽ ആദ്യത്തെ ചില കവിതകൾ പ്രസിദ്ധീകരിക്കപ്പെട്ടു. പക്ഷെ ഒന്നും സ്വന്തം പേരിലല്ല എഴുതിയത്. 1908- മുതലാണ് *ഗബ്രിയേലാ മിസ്ത്രെൽ* എന്ന തൂലികാനാമം സ്ഥിരമായി ഉപയോഗിക്കാൻ തുടങ്ങിയത്.  1914-ൽ, ചിലിയിൽ  പുഷ്പമത്സരങ്ങൾ എന്ന പേരിലറിയപ്പെടുന്ന    ദേശീയ കവിതാ മത്സരത്തിൽ   മിസ്ത്രെലിന്റെ **മരണഗീതങ്ങൾ** (Sonetos de la Muerte ) എന്ന കൃതിക്ക് ഒന്നാം സമ്മാനം ലഭിച്ചു.  സാഹിത്യത്തോടൊപ്പം രാഷ്ട്രീയത്തിലും, പത്രപ്രവർത്തനത്തിലും  താത്പര്യം ഉണ്ടായിരുന്ന  മിസ്ത്രെൽ  ലാറ്റിനമേരിക്കയിലേയും താമസിയാതെ ലോകമെമ്പാടും അറിയപ്പെടുന്ന വ്യക്തികളിലൊരാളായി. ചിലിയുടെ അംബാസ്സിഡറായി പല രാജ്യങ്ങളിലും സേവനമനുഷ്ഠിച്ചു. 

## മുഖ്യകൃതികൾ
*മരണഗീതങ്ങൾ *Sonetos de la muerte*
*ഹതാശ*Desolación* 
*സ്ത്രീചിന്തനം *Lecturas para Mujeres* 
*കൊയ്ത്തുകാലം( *Tala*) 
*വാത്സല്യം  Ternura: canciones de niños
*ശുഭ്രമേഘങ്ങളും ചിലിയും (Nubes Blancas y Breve Descripción de Chile)
*മുന്തിരിത്തോട്ടങ്ങൾ ( Lagar, Santiago, Chile)

## അന്ത്യം
അവസാന വർഷങ്ങൾ മിസ്ത്രെൽ ന്യൂയോർക്കിലാണ് ചെലവിട്ടത്. പാൻക്രിയാറ്റിക് കാൻസർ ബാധിച്ച് 1957 ജനുവരി 10ന് നിര്യാതയായി.

## അവലംബം


വർഗ്ഗം: നോബൽ സമ്മാനം നേടിയ വനിതകൾ
വർഗ്ഗം:1889-ൽ ജനിച്ചവർ
വർഗ്ഗം:1957-ൽ മരിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:ജനുവരി 10-ന് മരിച്ചവർ
ബിഷ

സൗദി അറേബ്യയിലെ തെക്കുപടിഞ്ഞാറൻ മേഖലയിൽ, അസീർ പ്രവിശ്യയിൽ പെട്ട ഒരു നഗരമാണ് **ബിഷ** (, **). ബിഷ നഗരസഭയാണ് നഗരഭരണം നിയന്ത്രിക്കുന്നത്.

അയൽ പ്രവിശ്യയായ അസീറുമായി ലയിക്കുന്നതിന് മുമ്പ് ബിഷ ഒരു പ്രത്യേക പ്രവിശ്യയായിരുന്നു. ഗവർണറേറ്റിലെ 2022 ലെ സെൻസസ് പ്രകാരം  202,096 ജനസംഖ്യയുണ്ടായിരുന്ന ബിഷയിൽ അറേബ്യൻ ഉപദ്വീപിലെ ഏറ്റവും നീളം കൂടിയ താഴ്‌വരയായ ബിഷ താഴ്‌വരയുടെ ഇരുവശത്തുമായി വ്യാപിച്ചുകിടക്കുന്ന ഏകദേശം 240 ഗ്രാമങ്ങളും 58 വലിയ വാസസ്ഥലങ്ങളുമുണ്ട്. അറേബ്യൻ ഉപദ്വീപിന്റെ തെക്ക് ഭാഗത്തായി  സ്ഥിതി ചെയ്യുന്ന ഈ നഗരം ഏതാണ്ട് പൂർണ്ണമായും രാജ്യത്തിന്റെ ഭരണത്തിൻ കീഴിലാണ്. സമുദ്രനിരപ്പിൽ നിന്ന് ഏകദേശം 610 മീറ്റർ (2,000 അടി) ഉയരത്തിലാണ് ഇത് സ്ഥിതി ചെയ്യുന്നത്.

## കൃഷി
ഈ പ്രദേശത്തെ മണ്ണിന്റെ ഉയർന്ന ഫലഭൂയിഷ്ഠത, സമൃദ്ധമായ ജലം, ഈന്തപ്പന കൃഷി എന്നിവ കാരണം  വളരെയധികം കാർഷിക പ്രാധാന്യമുള്ള ഒരു പ്രദേശമാണിത്. ഒന്നിലധികം ഇനങ്ങളിലുള്ള മറ്റ് മരങ്ങൾക്കൊപ്പം ഏകദേശം 3,000,000 ഈന്തപ്പനകളും ഇവിടെയുണ്ട്. അവയുടെ പഴങ്ങൾ സമീപ നഗരങ്ങളിലേക്ക് കയറ്റി അയക്കുകയും വ്യാപകമായി വിൽക്കപ്പെടുകയും ചെയ്യുന്നു.

## കാലാവസ്ഥ
ബിഷയിൽ ചൂടുള്ള ഒരു മരുഭൂ കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണം BWh) അനുഭവപ്പെടാറുള്ളത്.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
വിയർപ്പിന്റെ വില

1962-ൽ പുറത്തിറങ്ങിയ മലയാള ചലച്ചിത്രമാണ് **വിയർപ്പിന്റെ വില**.  ജയമാരുതിയുടെ ബാനറിൽ റ്റി.ഇ. വസുദേവൻ നിർമിച്ച ചിത്രമാണ് ഇത്.  മഹത്തായ ഒരാദർശം ഉൾക്കൊള്ളുന്നതാണ് ഇതിന്റെ കഥ.  എം. കൃഷ്ണൻ നായരാണ് ഈ ചിത്രം സവിധാനം ചെയ്തിടുള്ളത്.  ഈ ചിത്രത്തിൽ 9 ഗാനങ്ങൾ ഉണ്ട്. ഗാനങ്ങൾ എഴുതിയത് അഭയദേവും സഗീതസംവിധാനം നിർവഹിച്ചത് വി. ദക്ഷിണാമൂർത്തിയു ആണ്.  കലാമണ്ഡലം മാധവൻ നൃത്തസംവിധാനം ചെയ്ത ചിത്രത്തിന്റെ നിർമ്മാണം പൂർത്തിയായത് ന്യൂട്ടോൺ, ഫിലിംസെന്റർ എന്നീ സ്റ്റുഡിയോകളിൽ ആണ്.  ക്യാമറ ആദി ഇറാനിയും, കലാവിഭാഗം ആർ.ബി.എസ്. മണിയും കൈകാര്യം ചെയ്തു.  എഡിറ്റിംഗ് എം.എസ്. മണി നിർവഹിച്ചു.  വിതരണം എറണാകുളം അസോസിയേറ്റഡ് പിക്ചേഴ്സിന്റേതയിരുന്നു.  ഈചിത്രം 01/12/1962-ന് തിയേറ്ററുകളിൽ എത്തി.

## അഭിനേതാക്കൾ
സത്യൻതിക്കുറിശ്ശി സുകുമാരൻ നായർഒ. മാധവൻമുതുകുളം രാഘവൻ പിള്ളഅടൂർ ഭാസിബഹദൂർകെടാമംഗലം സദാനന്ദൻരാഗിണിആറന്മുള പൊന്നമ്മകെ. മുരളീധരൻ

## പിന്നണിഗായകർ
കെ.ജെ. യേശുദാസ്പി. ലീലപി.ബി. ശ്രീനിവാസൻരേണുകവി. ദക്ഷിണാമൂർത്തിവിനോദിനി

## അവലംബം

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
അൽ ഖർജ്‌

സൗദി അറേബ്യയുടെ മധ്യഭാഗത്ത് തലസ്ഥാന നഗരമായ റിയാദിൽ നിന്നും എഴുപതു കിലോമീറ്റർ മാറി സ്ഥിതി ചെയ്യുന്ന നഗരമാണ് **അൽ ഖർജ്‌**. റിയാദ് പ്രവിശ്യയുടെ ഭാഗമാണിത്. 2010ലെ കണക്കെടുപ്പ് പ്രകാരം അൽ ഖർജിലെ ജനസംഖ്യ 234,607 ആണ്.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
കുലുക്കി സർബത്ത്

**കുലുക്കി** - തെരുവുകളിൽ ലഭിക്കുന്ന കുടിക്കാൻ ഉപയോഗിക്കുന്ന പാനീയം. നാട്ടിൻപുറങ്ങളിലും നഗരങ്ങളിലും ലഭിക്കുന്നു. നാരങ്ങയാണ് പ്രധാന ചേരുവ. കുലുക്കിത്തയ്യാറാക്കുന്നതിനാലാണ് ഇതിന് ഈ പേരു ലഭിച്ചത്.

## തയാറാക്കുന്ന വിധം
ഒരു ഗ്ലാസിൽ ഒരു നാരങ്ങയുടെ മൂന്നിലൊന്നു മുറിച്ചിടും. ഒപ്പം ബാക്കി ഭാഗം പിഴിഞ്ഞൊഴിക്കുന്നു. ഗ്ലാസിന്റെ പകുതിയോളം പ്രത്യേകം തയ്യാറാക്കിയ ലായനി ഒഴിക്കുന്നു. ഗ്ലാസിലെ വെള്ളം ഏകദേശം നറഞ്ഞു വരുന്ന വരെ ഐസിടുന്നു. പിന്നീട് ഈ ഗ്ലാസിനെ ഒരു സ്റ്റീൽ ഗ്ലാസിനകത്തേക്ക് വായ ഭാഗം പ്രവേശിപ്പിച്ചു വെക്കുന്നു. ഈ ഗ്ലാസുകൾ പരസ്പരം വെള്ളം പുറത്തുപോകാതെ അമർത്തിപ്പിടിച്ച് ശക്തിയായി മുകളിലേക്കും താഴേക്കും കുലുക്കുന്നു. ഇതു കുടിക്കാൻ ഉപയോഗിക്കുന്നു. 

## അവലംബം
* നേരിൽ കണ്ടു തയ്യാറാക്കിയ ലേഖനം

വർഗ്ഗം:പാനീയങ്ങൾ
കരീലാഞ്ചി

**അരിക്കണ്ണി**, **ചീനപ്പാവ്**, **രാമദന്തി**, **വരിക്കണ്ണി**, **വലിയകണ്ണി**, **കാട്ടുപാവ്**, **കൊട്ടവള്ളി** എന്നെല്ലാമറിയപ്പെടുന്ന കരീലാഞ്ചി ഒരു വള്ളിച്ചെടിയാണ്. . ധാരാളം ഔഷധഗുണങ്ങളുണ്ട്. ഇലയും വേരുമാണ് ഔഷധത്തിനായി ഉപയോഗിക്കുന്നത്. ഇന്ത്യയിലെങ്ങും കാണുന്നു. അൾസറിനെതിരെ ഫലപ്രദമാണ്. ചോണൻ പൂമ്പാറ്റയുടെയും കുഞ്ഞുവാലൻ പൂമ്പാറ്റയുടെയും, നീൾ വെള്ളിവാലൻ പൂമ്പാറ്റയുടെയും, നീലരാജൻ പൂമ്പാറ്റയുടെയും  ലാർവയുടെ ഭക്ഷണസസ്യങ്ങളിലൊന്ന് കരീലാഞ്ചിയുടെ ഇലയാണ്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* കീടനാശിനിയായുള്ള ഉപയോഗം
* രൂപവിവരണം

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സ്മൈലാക്കേസീ
വർഗ്ഗം:ഏകബീജപത്ര സസ്യങ്ങൾ
വർഗ്ഗം:സപുഷ്പികൾ
വർഗ്ഗം:സ്മൈലാക്സ്
വർഗ്ഗം:കേരളത്തിലെ സസ്യജാലം
ഖിൽരാജ് റെഗ്മി

നേപ്പാളിലെ ഇടക്കാല സർക്കാരിന്റെ പ്രധാനമന്ത്രിയാണ് സുപ്രീംകോടതി ജസ്റ്റിസായ **ഖിൽരാജ് റെഗ്മി** (ജനനം :31 മേയ് 1949). 2008ൽ തെരഞ്ഞെടുക്കപ്പെട്ട സർക്കാർ കാലവധി പൂർത്തിയാക്കാതെ പുറത്തായപ്പോൾ  ഇടക്കാല സർക്കാരിനെ ആരുനയിക്കുമെന്ന കാര്യത്തിൽ തർക്കമുണ്ടായിരുന്നു. പരിഹാരമായി മാവോയിസ്റ്റ് പാർട്ടിയാണ് ചീഫ് ജസ്റ്റിസിന്റെ പേര് മുന്നോട്ടുവെച്ചത്. ഇത് യോഗം അംഗീകരിക്കുകയായിരുന്നു.രാജ്യത്തെ നാല് പ്രധാന രാഷ്ട്രീയ കക്ഷികളുടെ സമ്മതമുണ്ടായിരുന്നു. 2013 മാർച്ച് 14 നാണ് അദ്ദേഹം ചുമതലയേറ്റത്.
മേയ് 2011 മുതൽ നേപ്പാൾ ചീഫ് ജസ്റ്റീസായിരുന്നു.
## അവലംബം

## അധിക വായനയ്ക്ക്
## പുറം കണ്ണികൾ
* Profile at Supreme Court of Nepal's official website 
* Khil Raj Regmi website 

വർഗ്ഗം:1949-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:നേപ്പാളിന്റെ പ്രധാനമന്ത്രിമാർ
പൂപറിക്കാൻ പോരുമോ

ചെറിയ കുട്ടികൾ കളിക്കുന്ന ഒരു നാടൻ കളിയാണ് **പൂപറിക്കാൻ പോരുമോ**. 1980-കൾ വരെ കൊച്ചി മേഖലയിൽ ഈ കളി സ്കൂളുകളിലും മറ്റും നിലവിലുണ്ടായിരുന്നു. കേരളത്തിന്റെ മറ്റു ഭാഗങ്ങളിലും ഈ കളി നിലവിലുണ്ട്. കൂടുതലും പെൺകുട്ടികളാണ് ഈ കളിയിൽ പങ്കെടുക്കുന്നത്.

## വിശദാംശങ്ങൾ
കുട്ടികൾ കൈകോർത്തുപിടിച്ച് അഭിമുഖം നിൽക്കുന്ന രണ്ടു സംഘങ്ങളായി തിരിഞ്ഞ് പാട്ടുപാടിക്കൊണ്ടാണ് കളിക്കുന്നത്. ഓരു സംഘം പാടുമ്പോൾ അവർ മുന്നോട്ടു നടക്കുകയും മറു സംഘം പിന്നോട്ടു നടക്കുകയും ചെയ്യും. ഇതിനു മറുപടിയായി മറ്റേ സംഘം പാടുമ്പോൾ അവർ മുന്നോട്ടു നടക്കും. ആദ്യ സംഘം അപ്പോൾ പിന്നോട്ട് മാറും. 

"പൂപറിക്കാൻ പോരുമോ പോരുമോ ആ(അ)തി രാവിലെ?" എന്നാണ് ആദ്യ വരി. ഇത് ഒരു സംഘം പാടും.

"ആരെ നിങ്ങൾക്കാവശ്യം ആവശ്യം ആതി രാവിലെ." എന്നാണ് മറുപടി. 

"(ആളുടെ പേര്)-നെ ഞങ്ങൾക്കാവശ്യം ആവശ്യം ആതി രാവിലെ." എന്ന് മറുപടി.

"കൊണ്ടുപോണത് കാണട്ടെ കാണട്ടെ ആതി രാവിലെ." എന്ന് തിരികെ വെല്ലുവിളി. 

ഇതോടെ പേരെടുത്തുപറഞ്ഞ ആളിനെ രണ്ടു സംഘങ്ങളും ഓരോ കയ്യിലും പിടികൂടി താളത്തിൽ വലിക്കാൻ തുടങ്ങും (അങ്ങോട്ടൊന്നു വലിക്കുമ്പോൾ ഇവിടെനിന്നു അയഞ്ഞുകൊടുക്കുകയും വീണ്ടും ഇങ്ങോട്ടു വലിക്കുകയും ചെയ്യുന്ന തരത്തിൽ). അവസാനം ഒരു സംഘം ആളെ സ്വന്തമാക്കുന്നതോടുകൂടി കളി അവസാനിക്കും.

### വരികളിലെ വ്യത്യാസങ്ങൾ
*ആതി രാവിലെ* എന്നത് അതിരാവിലെ  (വെളുപ്പാൻ കാലത്ത്) എന്ന് നീട്ടിപ്പാടുന്നതാണ്. ഇത് ചിലയിടങ്ങളിൽ *അമ്പടി രാവിലെ* എന്നും ചിലപ്പോൾ *പടി രാവിലെ* എന്നും പാടാറുണ്ട്.

## സംസ്കാരത്തിൽ
കണ്ണകി എന്ന ചലച്ചിത്രത്തിൽ കൈതപ്രം രചിച്ച ഒരു ഗാനത്തിൽ "പൂപറിക്കാൻ പോരുമോ പോരുമോ" എന്ന വരികളുണ്ട് 

## അവലംബം

## പുറത്തേയ്ക്കുള്ള കണ്ണികൾ
* ഈ ബ്ലോഗിൽ പാട്ടിന്റെ ഒരു പ്രാദേശികഭേദം കൊടുത്തിട്ടുണ്ട്. വരികളിൽ കാര്യമായ വ്യത്യാസമുണ്ട്.
* ഈ ബ്ലോഗിൽ മറ്റൊരു വേർഷൻ കൊടുത്തിട്ടുണ്ട്.
എമിരിറ്റസ്

വിരമിച്ച പിതാക്കന്മാരെ എമിരിറ്റിസ് എന്ന് ചേർത്തു വിളിക്കുന്നു. അവസാനം വഹിച്ച പദവി നിലനിൽക്കും ആ പദവി എമിരിറ്റിസ് ചേർത്ത് വിളിക്കും. അധികാരങ്ങൾ ഉണ്ടാവില്ല.

വർഗ്ഗം:റോമൻ കത്തോലിക്കാ സഭ
പ്രഹ്ലാദ

1941-ൽ പുറത്തിറങ്ങിയ മലയാള ചലച്ചിത്രമാണ് **പ്രഹ്ലാദ**. മലയാളത്തിലെ ആദ്യത്തെ പുരാണ ചിത്രമാണ് മദ്രാസ് യുണൈറ്റഡ് കോർപ്പറേഷൻ തയ്യാർ ചെയ്ത് അവതരിപ്പിച്ച ഈ ചിത്രം.  എൻ.പി. ചെല്ലപ്പൻ നായർ തിരക്കഥയും സംഭാഷണവും രചിച്ച പ്രഹ്ലാദ സംവിധാനം ചെയ്യുകയും നിർമ്മിക്കുകയും ചെയ്തത് കെ. സുബ്രഹ്മണ്യം ആണ്.  കിളിമാനൂർ മാധവവാര്യർ എഴുതി ഈണം പകർന്ന 24 ഗാനങ്ങൾ ഈ ചിത്രത്തിലുണ്ട്.

യുണൈറ്റഡ് ഫിലിം കോർപ്പറേഷന്റെ ബാനറിൽ ആയിരുന്നു സിനിമ നിർമ്മിച്ചതു്. ജമിനി റിലീസ് ചെയ്ത പ്രഹ്ലാദൻ കേരളത്തിൽ വിതരണം നടത്തിയത് കോട്ടയം മഹാലക്ഷ്മി പിക്ചേഴ്സായിരുന്നു. 1941-ൽ ഈ ചിത്രം തിയേറ്ററുകളിൽ എത്തി.

## അഭിനേതാക്കൾ
* ഗുരു ഗോപിനാഥ്
* എൻ.പി. ചെല്ലപ്പൻനായർ
* ‌തങ്കമണി ഗോപിനാഥ്
* ടി.കെ. ബാലചന്ദ്രൻ - ബാലതാരം 
* കുമാരി ലക്ഷ്മി - ബാലതാരം
* പട്ടം സദൻ - ബാലതാരം

## പിന്നണിഗായകർ
കുമാരി ലക്ഷ്മിയും മറ്റനവധി പേരും.

## അവലംബം

വർഗ്ഗം:1941-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹിന്ദുപുരാണചലച്ചിത്രങ്ങൾ
കാസവരി

ന്യൂ ഗിനിയയിലും തൊട്ടടുത്ത ദ്വീപുകളിലും വടക്കുകിഴക്കൻ ആസ്ത്രേലിയയിലും കാണപ്പെടുന്ന പറക്കാനാകാത്ത ഒരു കൂറ്റൻ പക്ഷിയാണ് **കാസ്സോവാരി**. കൊടുങ്കാടുകളിൽ ഒളിച്ചു കഴിയുന്ന പക്ഷികളാണ് ഇവ. ഇവ തീറ്റ തേടുന്നതും കൂടു കുട്ടുന്നതുമൊക്കെ കാട്ടിനകത്തുതന്നെയാണ്. ഈ പക്ഷികൾക്ക് ഒന്നര മീറ്ററാണ് ഉയരം. കാലുകളിൽ നല്ല മൂർച്ചയുള്ള നഖങ്ങൾ ഇവയ്ക്കുണ്ട്. ശത്രുക്കളെ ഉപദ്രവിക്കാൻ ആ കാലുകൾ ഇവ വിദഗ്ദ്ധമായി ഉപയോഗിക്കുകയും ചെയ്യും. തലയിൽ ഹെൽമറ്റ് പോലെയുള്ള ഭാഗം കാസവരിക്കു കൂടുതൽ ഭംഗി നൽകുന്നു. പറക്കാനാകില്ലെങ്കിലും ഇവക്ക് നന്നായി നീന്താൻ സാധിക്കും  ജീവിച്ചിരിക്കുന്നപക്ഷികളിൽ ഒട്ടകപ്പക്ഷിയും ഇമുവും കഴിഞ്ഞാൽ എറ്റവും വലിയ പക്ഷിയാണ് ഇത്. മലയാളത്തിൽ ഇതിനെ തീവിഴുങ്ങിപ്പക്ഷി എന്നു പറയാറുണ്ട്. പൊതുവേ ലജ്ജാശീലരാണെങ്കിലും അപായശങ്കയോ മറ്റോ ഉണ്ടായാൽ ഇവ മനുഷ്യരെപ്പോലും ബലിഷ്ഠമായ നഖങ്ങളുള്ള കാലുകൊണ്ട് തൊഴിക്കുകയും മരണകാരകം വരെയാകാവുന്ന പരിക്കുകൾ ഏല്പിക്കുകയും ചെയ്യാറുണ്ട്. 

തെക്കൻ കാസ്സോവാരി, വടക്കൻ കാസ്സോവാരി, മുണ്ടൻ കാസ്സോവാരി എന്നിങ്ങനെ മൂന്ന് വ്യത്യസ്ത ഇനം കാസവരികളെ ഓസ്ത്രേലിയയിൽ കണ്ടു വരുന്നു. ഇവ മൂന്നു തരത്തിലുണ്ട്. ഇതിൽ തെക്കൻ കാസ്സോവാരിക്കാണ് വലിപ്പം കൂടുതൽ.  1.8 മീറ്റർ ഉയരവും 58 കിലോഗ്രാം വരെ ഭാരവും ഇവക്കുണ്ടാകും.  ഇവയുടെ കാലിൽ മൂന്നു വിരലുകളും അവയിൽ ബലവും മൂർച്ചയുമുള്ള നഖങ്ങളുമുണ്ട്.  നടുവിരലിലെ കഠാരപോലെയുള്ള നഖത്തിന് 12.5 സെ.മീ വരെ നീളമുണ്ടാകും.  ഇതാണ് ഈ പക്ഷിയുടെ പ്രധാന ആയുധം.  മണിക്കൂറിൽ 50 കി.മീ. വരെ വേഗതയിൽ ഇടതിങ്ങിയ കാടുകളിൽക്കൂടി  ഓടാൻ കഴിയുന്ന ഇവക്ക് കടലിൽപ്പോലും നീന്താനും കഴിയും.

ഇലകളും പഴങ്ങളും പ്രാണികളുമാണ് കാസവരികളുടെ പ്രധാന ആഹാരം. തറയിൽ ചെറിയ കുഴികുഴിച്ച് ഇലകൾ കൊണ്ട് നിറച്ച കൂട്ടിലാണ് പെൺകാസവരികൾ മുട്ടയിടുന്നത്. തിളങ്ങുന്ന പച്ച നിറത്തിലുള്ള ആറു മുട്ടകൾ ഒരു പ്രാവശ്യം അവ ഇടും. സാമാന്യം വലിപ്പമുള്ള മുട്ടകൾക്ക് പതിമൂന്ന് സെന്റീമീറ്റർ വരെ നീളംകാണപ്പെറ്റൂന്നു. ഇക്കൂട്ടരിൽ അടയിരിക്കുന്ന ജോലി ആൺ കൂട്ടരാണ് ചെയ്യുന്നത്. അമ്പത് ദിവസം വരെ ഇവ അടയിരിക്കും. മുട്ട വിരിഞ്ഞ് വരുന്ന കുഞ്ഞുങ്ങൾക്ക് നല്ല തവിട്ട് നിറമായിരിക്കും. ഒരു വർഷമെടുക്കും പ്രായപൂർത്തിയാകാൻ. അത്രയും കാലം അവ മാതാപിതാക്കളെ ചുറ്റിപ്പറ്റികഴിയുന്നു. ജനിക്കുമ്പോൾ കാണപ്പെടുന്ന തവിട്ട് നിറം ക്രമേണ ഇല്ലാതാകും. വളർച്ച പൂർത്തിയാകുമ്പോൾ അവ അച്ഛനമ്മമാരെപ്പോലെ നല്ല കറുപ്പ് നിറമാകും. 

തലയ്ക്കും കഴുത്തിനും നീലനിറമ കാണപ്പെടുന്ന കാസവരികൾക്ക് കഴുത്തിൽ ചുവപ്പ് നിറമുള്ള രണ്ട് സ്റ്റൈലൻ ആടകളും ഉണ്ട്. മഴക്കാടുകളിലാണ് ഇവയെ കണ്ടുവരുന്നത്. പൊതുവേ ഒറ്റയ്ക്ക് നടക്കാൻ ഇഷ്ടപ്പെടുന്നവരാണ് കാസവരികൾ. ഭയമോ അത്ഭുതമോ ഒക്കെ വരുന്ന അവസത്തിൽ ഈ പക്ഷിയുടെ കഴുത്തിന്റെയും ആടകളുടേയും നിറം കൂടുമെന്നാണ് വിദഗ്ദ്ധർ പറയുന്നത്.
## അവലംബം

## പുറത്തേക്കുള്ള കണ്ണികൾ‌
*http://australian-animals.net/casso.htm
കാനോൻ നിയമം

കത്തോലിക്ക സഭ, പൗരസ്ത്യ ഓർത്തഡോക്സ് സഭ, ഓറിയന്റൽ ഓർത്തഡോക്സ് സഭ, ആംഗ്ലിക്കൻ സഭ എന്നീ ക്രൈസ്തവസഭകളിലെ നിയമമാണ്** അഥവാ **കാനോനിക നിയമം**.**

**[[വർഗ്ഗം:ക്രൈസ്തവനിയമങ്ങൾ]]
[[വർഗ്ഗം:കാനോനികനിയമം]]**
സ്ത്രീപൗരോഹിത്യം

## കത്തോലിക്കാസഭയിൽ
കത്തോലിക്ക സഭയിൽ ആദി മുതൽ പുരുഷന്മാരെ മാത്രമാണ് പുരോഹിതരാക്കിയിട്ടുള്ളത്. 21-ആം നുറ്റാണ്ടിൽ സ്ത്രീകളും പുരോഹിതരാകുവാൻ ആഗ്രഹിച്ച് മുന്നോട്ടു വന്നിരുന്നു. എങ്കിലും പാരമ്പര്യം അനുസരിച്ച് സഭ അതിനെ പ്രോത്സാഹിപ്പിക്കുകയോ അനുവദിക്കുകയോ ചെയ്തിരുന്നില്ല.

വർഗ്ഗം:മതം
രതീഷ്. ടി

ഇന്ത്യയിലും വിദേശത്തും നിരവധി ചിത്ര പ്രദർശനങ്ങൾ നടത്തിയിട്ടുള്ള കേരളീയനായ ചിത്രകാരനാണ് **രതീഷ്. ടി**(ജനനം :1980). കേരള ലളിത കലാ അക്കാദമിയുടെ ഹോണറബിൾ മെൻഷൻ 2003 ൽ ലഭിച്ചു.
## ജീവിതരേഖ
തിരുവനന്തപുരം ജില്ലയിലെ കിളിമാനൂരിൽ ജനിച്ചു. തിരുവനന്തപുരം കോളേജ് ഓഫ് ഫൈൻ ആർട്സിൽ നിന്ന് ബിരുദം നേടി. റോയൽ ഓവർസീസ് സ്കോളർഷിപ്പോടെ യു.കെ റെസിഡൻസിയിൽ പങ്കെടുത്തു.

## പ്രദർശനങ്ങൾ
*സ്റ്റെയിൻബുക്ക്(മൂവിങ്ങ് എർത്ത്), ഗലാറിയെ മിർച്ചൽഡാനി (2007)
*ഗ്രീൻ പോണ്ട് 2011, മൈക്കിൾ ഹൗസ് ഗ്യാലറി, ബെർലിൻ
*ഇന്ത്യ ആർട്ട് ഫെയർ 2008
*ആർട്ട്ഫോറം, ബെർലിൻ
*ഓപൻ, സോയ മ്യൂസിയം,സ്ലൊവാക്യ
*വില്ലെം ബാർഡ് പ്രോജക്റ്റ്, ആംസ്റ്റർഡാം 2008
## [[കൊച്ചി-മുസിരിസ് ബിനാലെ 2012]]

**ഗ്രീൻ പോണ്ട് II** പരമ്പരയിലെ എണ്ണച്ചായമുപയോഗിച്ച് കാൻവാസിൽ വരച്ച (243.8 സെ.മീ X 182.8 സെ.മീ) രണ്ട് ചിത്രങ്ങളാണ് ദർബാർ ഹാളിൽ പ്രദർശിപ്പിച്ചിരുന്നത്.
## പുരസ്കാരങ്ങൾ
*2005: കാശി അവാർഡ്
*2004: റോയൽ ഓവർ - സീസ് ലീഗ്, ട്രാവൽ സ്കോളർഷിപ്പ് 
*2003: കേരള ലളിത കലാ അക്കാദമിയുടെ ഹോണറബിൾ മെൻഷൻ 
## അവലംബം

## പുറം കണ്ണികൾ
*കൊച്ചി-മുസിരിസ് ബിനാലെ വെബ്സൈറ്റ് 

വർഗ്ഗം:1980-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ ചിത്രകാരന്മാർ
സെമിനാരി

ക്രിസ്തീയ വൈദികപഠനത്തിനുള്ള സ്ഥാപനമാണ് **സെമിനാരി** അഥവാ **തിയോളജിക്കൽ കോളേജ്**. സാധാരണഗതിയിൽ പതിനൊന്നു വർഷമാണ് വൈദികപഠനം. 

## അവലംബം

വർഗ്ഗം:ക്രൈസ്തവ വിദ്യാഭ്യാസം
കർദ്ദിനാൾ

വൈദികരിലെ ഒരു സ്ഥാനമാണ് **കർദ്ദിനാൾ**.

## കത്തോലിക്കാ സഭയിൽ
കർദ്ദിനാൾ; സഭയിലെ രാജകുമാരന്മാർ എന്നറിയപ്പെടുന്നു. ഓരോ കർദ്ടിനാളിനും റോമിൽ ഒരു സ്ഥാനിക ഇടവക ദേവാലയം നൽകപ്പെടുന്നു. റോമിലെത്തുംപോഴെല്ലാം കർദ്ദിനാളിനു റെഡ് കാർപെറ്റ് സ്വീകരണം ലഭിക്കുന്നു. മാർപ്പാപ്പ സ്ഥാനം ഒഴിവുവരുമ്പോൾ 80 വയസു തികയാത്ത കർദ്ദിനാൾമാർ ചേർന്നാണു പുതിയ പാപ്പായെ തിരഞ്ഞെടുക്കുന്നത്. പത്രോസിന്റെ പിൻഗാമയായ മാർപ്പാപ്പായെ തന്റെ ദൌത്യത്തിൽ സഹായിക്കുക എന്നതാണു കർദ്ദിനാൾ പദവിയുടെ പ്രധാന കർത്തവ്യം.

വർഗ്ഗം:ക്രൈസ്തവസഭയിലെ പദവികൾ
ചന്ദ്രമുഖി ബസു

ബ്രിട്ടീഷ് ഇന്ത്യയിലെ ആദ്യത്തെ രണ്ടു വനിതാ ബിരുദധാരികളിൽ ഒരാളായിരുന്നു **ചന്ദ്രമുഖി ബസു** (1860–1944). 1883-ൽ കൽക്കട്ട സർവകലാശാലയിൽ നിന്നും ആർട്സ് ബിരുദം നേടി.

## ആദ്യകാലജീവിതം
ഒരു ബംഗാളി ക്രിസ്ത്യൻ കുടുംബത്തിൽ ഭുബൻ മോഹൻ ബസുവിന്റെ മകളായി 1860-ൽ ഡെറാഡൂണിൽ ജനിച്ചു. 1880-ൽ കൽക്കട്ടയിലെ 'ഫ്രീ ചർച്ച് ഇൻസ്റ്റിറ്റ്യൂഷനിൽ'(ഇന്നത്തെ സ്കോട്ടിഷ് ചർച്ച് കോളേജ്) നിന്നും എഫ്.എ ('ഫെഡറൽ ഓഫ് ആർട്സ്) പാസ്സായി. 

അഹിന്ദുക്കൾക്ക് പ്രവേശനമനുവദിക്കാതിരുന്ന ബെതൂൺ കോളേജ്, ചന്ദ്രമുഖി ബസുവിന് വേണ്ടി നിയമത്തിൽ അയവു വരുത്തി. 1883-ൽ ഒരുമിച്ച് ബിരുദമെടുത്ത ചന്ദ്രമുഖി ബസു, കാദംബിനി ഗാംഗുലി  എന്നിവർ ഇംഗ്ലണ്ടിനു പുറത്തെ ബ്രിട്ടീഷ് സാമ്രാജ്യത്തിലെ തന്നെ ബിരുദധാരികളായ ആദ്യത്തെ വനിതകളായി. 1884-ൽ എം.എ ബിരുദം നേടിയ ആദ്യവനിതയായി.

## ഔദ്യോഗിക ജീവിതം
1886-ൽ ബെതൂൺ കോളേജിൽ ലെക്ചററായി ജോലിയിൽ പ്രവേശിച്ചു. 1886-ൽ ബെതൂൺ കോളേജും സ്കൂളും വേർതിരിക്കപ്പെട്ടു. ബെതൂൺ കോളേജ് പ്രിൻസിപ്പലായി ചുമതലയേറ്റ ചന്ദ്രമുഖി, ഒരു ബിരുദ കോളേജിന്റെ ചുമതലയേൽക്കുന്ന തെക്കൻ ഏഷ്യയിലെ തന്നെ ആദ്യവനിതയായി.

1891-ൽ അനാരോഗ്യം നിമിത്തം ജോലി രാജി വച്ചു. ശിഷ്ടകാലം അവർ ഡെറാഡൂണിൽ ചിലവഴിച്ചു.

## പുറത്തേക്കുള്ള കണ്ണികൾ
*ബെതൂൺ കോളേജ്, ബംഗ്ലാപീഡിയ
*സ്കോട്ടിഷ് ചർച്ച് കോളേജിന്റെ ചരിത്രം 

## അവലംബം

വർഗ്ഗം:ഇന്ത്യൻ വിദ്യാഭ്യാസ വിദഗ്‌ദ്ധർ
വർഗ്ഗം:ബംഗാളികൾ
വർഗ്ഗം:1860-ൽ ജനിച്ചവർ
കാമിനി റോയ്

ബംഗാളി ഭാഷയിലെ ഒരു പ്രമുഖ കവയിത്രിയും സാമൂഹ്യപ്രവർത്തകയും ഫെമിനിസ്റ്റുമായിരുന്നു **കാമിനി റോയ്**(ബംഗാളി: কামিনী রায়) (12 ഒക്റ്റോബർ 1864 - 27 സെപ്റ്റംബർ1933). ഓണേഴ്സ് ബിരുദം നേടിയ ആദ്യ ഇന്ത്യൻ വനിത ഇവരാണ്.

## ആദ്യകാലജീവിതം

1864 ഒക്റ്റോബർ 12-ന് കിഴക്കൻ ബംഗാളിലെ ബകേർകുഞ്ജ് ജില്ലയിലെ (ഇന്നത്തെ ബംഗ്ലാദേശിലെ ബരിസാൽ ജില്ല) ബസന്ദ ഗ്രാമത്തിലെ പ്രശസ്തമായ ഒരു കുടുംബത്തിൽ ജനിച്ചു. പിതാവ് ചാന്ദി ചരൺ സെൻ ഒരു ന്യായാധിപനും എഴുത്തുകാരനും ബ്രഹ്മസമാജം പ്രവർത്തകനുമായിരുന്നു. സഹോദരൻ നിശിത് ചന്ദ്ര സെൻ കൽക്കട്ട ഹൈക്കോടതിയിലെ പ്രശസ്തനായ ഒരു ബാരിസ്റ്ററായിരുന്നു. (ഇദ്ദേഹം പിന്നീട് കൽക്കട്ട നഗരത്തിന്റെ മേയറായി) ബെതൂൺ സ്കൂളിൽ 1883-ൽ എഫ്.എ പാസ്സായി. 1886-ൽ ബെതൂൺ കോളേജിൽ നിന്ന് കൽക്കട്ട സർവകലാശാലയുടെ സംസ്കൃതം ഓണേഴ്സ് ബിരുദം നേടി. തുടർന്ന് ഇതേ കോളേജിൽ അദ്ധ്യാപികയായി.

1894-ൽ കേദാർനാഥ് റോയിയുമായുള്ള വിവാഹം നടന്നു.

## പ്രവർത്തനങ്ങൾ
### സാമൂഹ്യം
ബെതൂൺ സ്കൂളിൽ സഹപാഠിയായിരുന്ന അബലാ ബോസിന്റെ സ്വാധീനത്തിൽ ഫെമിനിസ്റ്റ് ആശയങ്ങളിൽ ആകൃഷ്ടയായി. സ്ത്രീശാക്തീകരണം, വിദ്യാഭ്യാസം തുടങ്ങിയവയുടെ ആവശ്യകതയെക്കുറിച്ച് സംസാരിക്കുകയും എഴുതുകയും ചെയ്തു. 'ജ്ഞാനവൃക്ഷത്തിന്റെ ഫലം' എന്ന ബംഗാളി ലേഖനത്തിൽ സ്ത്രീകളുടെ മേൽഗതിക്കുള്ള പ്രധാന തടസ്സം പുരുഷമേധാവിത്വമാണെന്നും, സ്ത്രീകൾ തങ്ങൾക്കൊപ്പം എത്തുന്നതിനെ പുരുഷലോകം ഭയക്കുന്നുവെന്നും അവർ എഴുതി.

1921-ൽ സ്ത്രീശാക്തീകരണത്തിനായി പ്രവർത്തിക്കുന്ന 'ബംഗിയ നാരി സമാജ്' എന്ന സംഘടനയുടെ നേതൃനിരയിൽ പ്രവർത്തിച്ചു. 1922-23 കാലഘട്ടത്തിൽ 'ഫീമെയ്ൽ ലേബർ ഇൻ‌വെസ്റ്റിഗേഷൻ കമ്മീഷനിൽ' അംഗമായിരുന്നു.

### സാഹിത്യം
എട്ടാമത്തെ വയസ്സിൽ തന്നെ കവിതാരചന ആരംഭിച്ച കാമിനിയുടെ ആദ്യ കവിതാസമാഹാരം "ആലോ ഓ ഛായാ" ഹേമചന്ദ്ര ബാനർജി എഴുതിയ അവതാരികയോടെ 1889-ൽ പ്രസിദ്ധീകരിക്കപ്പെട്ടു. കാമിനി റോയിയുടെ കവിതകളിൽ രവീന്ദ്രനാഥ ടാഗോറിന്റെ സ്വാധീനമുണ്ടായിരുന്നു. മറ്റു കവികളെയും എഴുത്തുകാരേയും പ്രോൽസാഹിപ്പിക്കുന്നതിൽ അതീവതാല്പര്യം കാണിച്ചിരുന്നു. 'ബംഗാളി ലിറ്റററി കോൺഫറൻസിന്റെ പ്രസിഡന്റ്(1930), ബംഗിയ സാഹിത്യ പരിഷദിന്റെ വൈസ് പ്രസിഡന്റ്(1932-33) എന്നീ പദവികൾ വഹിച്ചിരുന്നു. കൽക്കട്ട യൂണിവേഴ്സിറ്റി ഇവരെ ജഗത്തരിണി സ്വർണ്ണമെഡൽ നൽകി ആദരിച്ചു.

*മഹാശ്വേതാ*, *പുണ്ഡോരിക്*, *പൗരാണികി*, *ദീപ് ഓ ധൂപ്*, *ജീബൊൺ പഥേ*, *നിർമ്മല്യ*, *മല്യ ഓ നിർമ്മല്യ*, "അശോക് സംഗീത്", "ധർമ്മപുത്ര"(വിവർത്തനം) തുടങ്ങിയവ ഇവരുടെ പ്രശസ്ത രചനകളാണ്. കൂടാതെ കുട്ടികൾക്കായി രചിച്ച "ഗുഞ്ജൻ", "ബാലികാ ശിഖർ ആദർശ" എന്ന ഉപന്യാസസമാഹാരവും ശ്രദ്ധേയമായ കൃതികളാണ്.

1933 സെപ്റ്റംബർ 27-ന് അന്തരിച്ചു.

## പുറത്തേക്കുള്ള കണ്ണികൾ
* ജീവചരിത്രം, ബംഗ്ലാപീഡിയ 
* കവിതകൾ, www.poemhunter.com

## അവലംബം

വർഗ്ഗം:ബംഗാളി കവികൾ
വർഗ്ഗം:1864-ൽ ജനിച്ചവർ
ക്രിസ്തീനാ ഫെർനാണ്ടെസ് ഡി ക്രിച്ച്നർ

അർജന്റീനയുടെ ആദ്യ വനിതാ പ്രസിഡന്റാണ് **ക്രിസ്തീനാ ഫെർനാണ്ടെസ് ഡി ക്രിച്ച്നർ** (ജനനം :19 ഫെബ്രുവരി 1953). മുൻ പ്രസിഡന്റ് നെസ്റ്റർ ക്രിച്ച്നറുടെ വിധവയാണ് ക്രിസ്തീനാ.

## ജീവിതരേഖ
1953 ഫെബ്രുവരി 19-ന് ലാ പ്ലാറ്റ നഗരത്തിലെ ടൊളോസയിൽ ബസ് ഡ്രൈവറായ എഡ്വാർഡോ ഫെർനാണ്ടെസിന്റെയും (1925-1981) ഒഫേലിയാ എസ്തർ വില്ലെമിന്റെയും മകളായി ജനിച്ചു. ലാ പ്ലാറ്റ ദേശീയ സർവകലാശാലയിൽ 1970കളിൽ നിയമപഠനം നടത്തവേ പെറോണിസ്റ്റ് യുവസംഘടനയിൽ ചേർന്നു.  1976-ൽ ഇസാബെൽ പെറോണിന്റെ സർക്കാർ സൈനിക അട്ടിമറിയിൽ പുറത്തായി. ക്രിസ്തീനായും ഭർത്താവ് നെസ്റ്ററും 1980-ൽ വക്കീലായി പ്രവർത്തിച്ചു. 1980-കളുടെ അവസാനത്തോടേ ക്രിസ്തീനാ രാഷ്ട്രീയ പ്രവർത്തനം ആരംഭിച്ചു. 1989-ൽ സാന്റാ ക്രൂസ് നിയമസഭയിലേക്ക് തിരഞ്ഞെടുക്കപ്പെട്ടു.

## രാഷ്ട്രീയജീവിതം
 "I don't want to inherit anything from Eva [Peron], or from [my husband Nestor] Kirchner. Everything I've got is a result of my own achievements, and my own defects too." - ക്രിസ്തീനാ ക്രിച്ച്നർ 
2003-ൽ നെസ്റ്റർ ക്രിച്ച്നർ പ്രസിഡന്റായി തിരഞ്ഞെടുക്കപ്പെട്ടു. 2007-ൽ ക്രിസ്തീനാ ജസ്റ്റീഷ്യലിസ്റ്റ് പാർട്ടിയുടെ സ്ഥാനാർത്ഥിയായി. 45% വോട്ടോടെ വിജയിച്ചു. 2011-ലെ തിരഞ്ഞെടുപ്പിൽ വോട്ടുശതമാനം 54 ആയി ഉയർത്തി 2015-ലെ തിരഞ്ഞെടുപ്പിൽ ക്രിസ്തീനയ്ക്ക് മത്സരിക്കാൻ കഴിഞ്ഞില്ല. ജസ്റ്റീഷ്യലിസ്റ്റ് പാർട്ടിയുടെ സ്ഥാനാർത്ഥി പരാജയപ്പെടുകയും ചെയ്തു.

## ഭരണം

2008-ൽ സോയാബീൻസിനുള്ള നികുതി കൂട്ടിയത് കർഷകരുമായുള്ള ബന്ധം മോശമാക്കി. 2009-ൽ നിർധനരായുള്ള കുട്ടികൾക്കായി *Asignación Universal por Hijo* എന്ന പദ്ധതി നടപ്പിലാക്കി. പട്ടാള ഭരണകാലത്ത് നടന്ന മനുഷ്യാവകാശ ലംഘനങ്ങൾ പരിശോധിക്കാനായി ഡീ. എൻ. ഏ. സാമ്പിളുകൾ ഉപയോഗിക്കണമെന്ന് നിഷ്ക്കർഷിച്ചു. മാധ്യമങ്ങൾ ഏതാണ്ടെല്ലാം സർക്കാർ നിയന്ത്രണത്തിലാക്കി. പ്രധാന പ്രതിപക്ഷ പത്രമായ ക്ലാരിനെതിരെ നാന്നൂറ്റിയൻപതോളം കേസുകളാണ് ഫയൽ ചെയ്തത്. 

## അവലംബം


## പുറം കണ്ണികൾ

* Cristina Fernandez on Honduras Coup

വർഗ്ഗം:1953-ൽ ജനിച്ചവർ
വർഗ്ഗം:ഫെബ്രുവരി 19-ന് ജനിച്ചവർ
വർഗ്ഗം:അർജന്റീനയുടെ പ്രസിഡന്റുമാർ
വർഗ്ഗം:വനിതാ ഭരണാധികാരികൾ
വിമോചനദൈവശാസ്ത്രം

സാമ്പത്തിക, രാഷ്ട്രീയ, സാമൂഹ്യമേഖലകളിലെ അനീതിയുടെ നിർമ്മാർജ്ജനം ലക്ഷ്യമാക്കി യേശുക്രിസ്തുവിന്റെ പ്രബോധങ്ങളെ വ്യാഖ്യാനിക്കുകയും അതനുസരിച്ചുള്ള സാമൂഹ്യ-രാഷ്ട്രീയ സക്രിയതക്കുവേണ്ടി വാദിക്കുകയും ചെയ്യുന്ന ഒരു കത്തോലിക്കാ ചിന്താസരണിയാണ് **വിമോചനദൈവശാസ്ത്രം**.  പാവങ്ങളുടെ സഹനത്തേയും സമരങ്ങളേയും ആശകളേയും മുൻനിർത്തിയുള്ള ക്രിസ്തുമതവിശ്വാസത്തിന്റെ വ്യാഖ്യാനമെന്നും, സാമൂഹസ്ഥിതിയേയും  കത്തോലിക്കാവിശ്വാസത്തേയും ക്രിസ്തീയതയെ തന്നെയും ഇല്ലാത്തവന്റെ പക്ഷത്തു നിന്നു വിലയിരുത്താനുള്ള ശ്രമമെന്നും അനുകൂലികളും, മാർക്സിസത്തിന്റെ ക്രൈസ്തവമുഖമെന്ന് വിമർശകരും അതിനെ വിശേഷിപ്പിക്കുന്നു. 

കാലക്രമേണ വിഭാഗീയതകളേയും പ്രാദേശികതകളേയും മറികടന്ന് ആഗോളതലത്തിൽ പ്രചരിച്ച വിമോചനദൈവശാസ്ത്രത്തിന്റെ പിറവി, 1950-60-കളിൽ ലത്തീൻ അമേരിക്കയിലെ കത്തോലിക്കാ സഭക്കുള്ളിൽ ആയിരുന്നു. ആ നാട്ടിൽ പരക്കെ നിലനിന്നിരുന്ന ദാരിദ്ര്യവും അതിനു കാരണമായിരുന്ന സാമൂഹ്യമായ അനീതികളും ഉണർത്തിയ ധാർമ്മരോഷമാണ് ഈ പ്രസ്ഥാനത്തിനു ജന്മം കൊടുത്തത്.  പെറുവിലെ കത്തോലിക്കാ പുരോഹിതൻ ഗുസ്താവോ ഗുട്ടിയേരസാണ് വിമോചനദൈവശാസ്ത്രം എന്ന പേര് ഈ പ്രസ്ഥാനത്തിനു നൽകിയത്. ഗുട്ടിയേരസിന്റെ "എ തിയോളജി ഓഫ് ലിബറേഷൻ" വിമോചനദൈവശാസ്ത്രത്തിലെ പ്രമുഖരചനയാണ്. ബ്രസീലിലെ ലിയനാർഡോ ബോഫ്, എൽ സാൽവദോറിലെ ജോൺ സോബ്രിനോ, ഓസ്മാർ റൊമേരോ, ഉറുഗ്വേയിലെ ഹുവാൻ ലൂയീസ് സെഗുൻടോ എന്നിവരും വിമോചന ദൈവശാസ്ത്രത്തിന്റെ വളർച്ചയെ സ്വാധീനിച്ചവരാണ്.

വത്തിക്കാന്റെ കീഴിലുള്ള വിശ്വാസതിരുസംഘം മാർക്സിസ്റ്റ് സിദ്ധാന്തങ്ങളോടുള്ള അമിതാശ്രയത്തിന്റെ പേരിൽ 1984-ലും 1986-ലും വിമർശിച്ചതോടെ വിമോചനദൈവശാസ്ത്രത്തിന്റെ സ്വാധീനം ക്ഷയിക്കാൻ തുടങ്ങി. സാമൂഹികവും സ്ഥാപനവൽക്കൃതവുമായ തിന്മയുടെ വിമർശനത്തിൽ ശ്രദ്ധകേന്ദ്രീകരിച്ച്  വൈയക്തികമായ പാപങ്ങളെ നിസ്സാരവൽക്കരിച്ചതിനും, ലത്തീൻ അമേരിക്കയിലെ കത്തോലിക്കാ സഭയുടെ അധികാരശ്രേണിയെ തദ്ദേശീയജനതയെ ചൂഷണം ചെയ്യുന്ന സ്ഥാപിതതാല്പര്യങ്ങളുടെ ഭാഗമായി ചിത്രീകരിച്ചതിനും വത്തിക്കാൻ ഈ പ്രസ്ഥാനത്തെ  കുറ്റപ്പെടുത്തി.

## അവലംബം


വർഗ്ഗം:ക്രൈസ്തവം
വർഗ്ഗം:തത്ത്വശാസ്ത്രം
വർഗ്ഗം:മാർക്സിസം
വെൺതുമ്പ

ഒരു ബഹുവർഷ കുറ്റിച്ചെടിയാണ് വെൺതുമ്പ. . കണ്ണുരോഗങ്ങൾക്കും മൂക്കിൽ നിന്നും രക്തം വരുന്നതിനെല്ലാം ഇന്ത്യൻ നാട്ടുവൈദ്യത്തിൽ ഇതു മരുന്നായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* ഔഷധഗുണത്തെപ്പറ്റി

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ശീവോതി

ഒരു ചെറിയ കുറ്റിച്ചെടിയാണ് ശീവോതി. . അകത്തളങ്ങളിലും വളർത്താൻ പറ്റിയ ചെടിയാണ്. വളരാൻ നല്ല ഈർപ്പം വേണം. ഓണത്തിന് പൂക്കളത്തിൽ ശീവോതി ഇടാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ സസ്യജാലം
മാധവി (സസ്യം)

ഇന്ത്യയിലും മറ്റു ഏഷ്യൻ രാജ്യങ്ങളിലും കാണുന്ന നിത്യഹരിതയായ ഒരു ബഹുവർഷവള്ളിച്ചെടിയാണ് **പന്നിവള്ളി**, **[[സീതാമ്പു]]**, **മാധവീലത** **മധുമലർ**, **ചിറ്റിലക്കൊടി** എന്നെല്ലാം പേരുകളുള്ള **മാധവി**. . സുഗന്ധവും ഭംഗിയുമുള്ള പുഷ്പങ്ങളുള്ളതിനാൽ നട്ടുവളർത്താറുണ്ട്. ആയുർവേദത്തിൽ ഔഷധമായി ഉപയോഗിക്കാറുണ്ട്. പലരാജ്യങ്ങളിലും ഇതിനെ ഒരു അധിനിവേശസസ്യമായി കരുതുന്നു.

## ഔഷധഗുണം
ചുമ, നെഞ്ചെരിച്ചിൽ, കുഷ്ഠം എന്നിവയുടെ ചികിൽസയ്ക്ക് ഉപയോഗിക്കുന്നു.

തെക്കൻ കേരളത്തിൽ ഞരമ്പോടൽ ആയി ഉപയോഗിക്കുന്നു.

## ഔഷധയോഗ്യ ഭാഗം
ഇല, തൊലി

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* http://www.ars-grin.gov/cgi-bin/npgs/html/taxon.pl?19180 

വർഗ്ഗം:ഔഷധസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
മലനാരകം

**കാട്ടുനാരകം**, **നരിനാരകം**, **ചെറിയകാട്ടുനാരകം**, **ചെറുകാട്ടുനാരകം** എന്നെല്ലാം അറിയപ്പെടുന്ന **മലനാരകം** 8 മീറ്ററോളം ഉയരത്തിൽ വളരുന്ന ഒരു ചെറുവൃക്ഷമാണ്. *Hesperethusa crenulata* എന്നത് മലനാരകത്തിന്റെ പര്യായമാണെന്ന് ഇവിടെയും ഇവിടെയും കാണുന്നുണ്ട്.

പത്രകക്ഷങ്ങളിൽ മൂർച്ചയേറിയ മുള്ളുകളുണ്ട്.പിച്ഛക ബഹുപത്രങ്ങൾ(imparipinnate) ഏകാന്തരന്യാസമായി വിന്യസിച്ചിരിക്കുന്നു. വെളുത്ത ദ്വിലിംഗ പുഷ്പങ്ങൾ റെസീം(raceme) പൂങ്കുലകളിൽ വിരിയുന്നു. കായ പ്രതലത്തിൽ ചെറിയ മുഴകളുള്ള ബെറിയാണ്. കായക്കുള്ളിൽ മങ്ങിയ മഞ്ഞനിറത്തിൽ മിനുസമുള്ള 1-4 വിത്തുകൾ ഉണ്ടായിരിക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാൻസറിനെതിരെയുള്ള ഗുണങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:നാരകങ്ങൾ
വർഗ്ഗം:കേരളത്തിലെ സസ്യജാലം
വെള്ളിനക്ഷത്രം

1949-ൽ പുറത്തിറങ്ങിയ മലയാള ചലച്ചിത്രമാണ് **വെള്ളിനക്ഷത്രം**.  കേരളത്തിലെ ആദ്യത്തെ സ്റ്റുഡിയോയായ ഉദയാസ്റ്റുഡിയോയിൽ നിർമിച്ച പ്രഥമ ചിത്രമാണ് വെള്ളിനക്ഷത്രം.  ബി.എ. ചിദംബരനാഥ് സംഗിതസംവിധായകനായി സിനിമാ ലോകത്തേക്കു അരങ്ങേറ്റം കുറിച്ചത്  ഈ ചിത്രത്തിലൂടെയായിരുന്നു. ഈ ചിത്രത്തിന്റെ പാട്ടു പുസ്തമല്ലതെ യാതൊന്നുംതന്നെ ഇന്ന് അവശേഷിച്ചിട്ടില്ല. ഫെലിക്സ് ജെ.എച്ച്. ബെയിസ് എന്ന ജർമൻ സ്വദേശിയാണ് ഈ ചിത്രം സംവിധാനം ചെയ്തത്. അഭയദേവ് ഈ ചിത്രത്തിലാണ് സംഗീതസംവിധായകനായി അരങ്ങേറ്റം കുറിച്ചത്. ഈ ചിത്രം ബോക്സ് ഓഫീസിൽ തികച്ചും പരാജയമായിരുന്നു.

## അഭിനേതാക്കൾ
* ഗായക പീതാംബരം
* അംബുജം
* കുട്ടനാട് രാമകൃഷ്ണപിള്ള
* മിസ് കുമാരി
* ലളിത
* കണ്ടിയൂർ പരമേശ്വരൻ പിള്ള
* ബേബി ഗിരിജ

## ഗാനങ്ങൾ
അഭയദേവ് രചിച്ച ഇതിലെ ഗാനങ്ങൾക്ക് ബി.എ. ചിദംബരനാഥ്, ചെറായി ദാസ് എന്നിവർ സംഗീതം നൽകിയിരിക്കുന്നു. ചെറായി അംബുജം, ഗായക പീതാംബരം, പൊൻകുന്നം അംബുജം, സാവിത്രി ആലപ്പുഴ എന്നിവർ ഇതിലെ ഗാനങ്ങൾ ആലപിച്ചത്.

## അണിയറപ്രവർത്തകർ
* സംവിധാനം - ഫെലിക്സ് ജെ. ബെയ്സി
* കഥ - കുട്ടനാട് രാമകൃഷ്ണപിള്ള
* ബാനർ - കെ. ആന്റ് കെ. പ്രൊഡക്ഷൻസ്
* നിർമ്മാണം - കുഞ്ചാക്കോ, എം.വി. കോശി
* എഡിറ്റർ - കെ.ഡി. ജോർജ്

## അവലംബം

## പുറത്തേക്കുള്ള കണ്ണികൾ
* 
* ''Vellinakshatram''  at the Malayalam Movie Database

വർഗ്ഗം:1949-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
എൽഫ്രീഡ യെലിനെക്

2004-ലെ സാഹിത്യത്തിനുളള നോബൽ സമ്മാനത്തിന് അർഹയായ ഓസ്ട്രിയൻ  എഴുത്തുകാരിയാണ് എൽഫ്രീഡ  യെലിനെക്. സ്വന്തം സ്വകാര്യതയെ ഏറെ വിലമതിക്കുന്ന ഈ എഴുത്തുകാരി   നോബൽ സമ്മാനം സ്വികരിക്കാനായിപ്പോലും  ലോകത്തിനു മുന്നിൽ  പ്രദർശന വസ്തുവായി നിന്നുകൊടുക്കാൻ  വിസമ്മതിച്ചു.പകരം, തന്റെ പ്രഭാഷണത്തിന്റെ  വീഡിയോ റെക്കോഡിംഗ്  മുൻകൂട്ടിത്തയ്യാറാക്കി നോബൽ ഫൌണ്ടേഷന് യഥാസമയം എത്തിച്ചുകൊടുത്തു

### ജീവിതരേഖ
1946, ഒക്റ്റോബർ ഇരുപതിനാണ് യെലിനെക് ജനിച്ചത്. അമ്മ കത്തോലിക്കയും അച്ഛൻ യഹൂദനുമായിരുന്നു. രണ്ടാം ലോകമഹായുദ്ധകാലത്തെ  നാസി അക്രമത്തിൽ നിന്ന് രക്ഷപ്പെട്ട്  കുടുംബം വിയന്നയിൽ താമസമാക്കി.  കടുംപിടുത്തക്കാരിയായിരുന്ന അമ്മയുമായി ഒത്തുപോകാൻ യെലിനിക്കിന് വളരെ പ്രയാസപ്പെടേണ്ടി വന്നു. സംഗീതത്തിൽ ബിരുദം നേടിയത് അമ്മയുടെ നിർബന്ധപ്രകാരമായിരുന്നു. സംഗീതാധ്യയനം തുടർന്നെങ്കിലും കഠിനമായ മാനസികവ്യഥക്ക് അടിമായായി പഠിത്തം നിറുത്തിവെച്ചു. എഴുത്തിലൂടെ ആശ്വാസം കണ്ടെത്താൻ ശ്രമിച്ച എൽഫ്രീഡ 1967-ൽ  Lisas Schatten (ലിസയുടെ നിഴൽ ) എന്ന കവിതാ സമാഹാരം പുറത്തിറക്കി.
1969-ൽ അച്ഛൻ മരണമടഞ്ഞതോടെ യെലിനെക് വിധവയായ അമ്മയോടൊപ്പമാക്കി താമസം. 1974-ൽ മ്യൂണിക്കിൽ എഞ്ചിനിയറായ  ഗോട്ട്ഫ്രീഡ് ഹുംസ്ബർഗിനെ വിവാഹം ചെയ്തിട്ടും ഇതിനു മാറ്റമുണ്ടായില്ല.യെലിനെക്  തന്റെ സമയം വിയന്നയിലും  മ്യൂണിക്കിലുമായി ചെലവിടുന്നു.

### പിയാനോ ടീച്ചർ
1983-ലാണ് യെലിനെക്  Die Klavierspielerin അഥവാ **പിയാനോ ടീച്ചർ**എഴുതിയത്. ഇംഗ്ളീഷിലേക്ക് പരിഭാഷ (1988) ചെയ്യപ്പെട്ട ആദ്യ നോവലും ഇതാണ്. 2001-ൽ  ഫ്രഞ്ചുഭാഷയിലിറങ്ങിയ   La Pianiste ഈ നോവലിന്റെ ചലച്ചിത്രാവിഷ്കാരമാണ്  കാനേ ചലച്ചിത്രോത്സവത്തിൽ ഈ ചിത്രം പല ബഹുമതികളും കരസ്ഥമാക്കി.

ഇത് ആത്മകഥാപരമായ നോവലാണെന്ന് യെലിനെക് സമ്മതിക്കുന്നു. തന്നെ മാനസികമായും ശാരീരികമായും സ്വതന്ത്രമായി വളരാനുളള സാഹചര്യങ്ങളല്ല  അമ്മ സൃഷ്ടിച്ചതെന്ന്  നോവലിൽ പറയുന്നുണ്ട്.. വിവാഹബന്ധത്തിൽ  പുരുഷനും സ്ത്രീയും തുല്യപങ്കാളികളല്ലെന്നും, പുരുഷമേധാവിത്വും അതിനടിമയാകേണ്ടി വരുന്ന സ്ത്രീയുടെ വിധേയത്വവും മാനവസമുദായത്തിന്റെ പൈതൃകമാണെന്നും യെലിനെക് അഭിപ്രായപ്പെടുന്നു. സ്ത്രീപുരുഷ ബന്ധങ്ങളേയും ശാരീരികവേഴ്ചകളേയും, സ്ത്രൈണലൈംഗികതയേയും പറ്റിയുളള തുറന്നെഴുത്ത് നിരൂപകരിലും വായനക്കാരിലും വിരുദ്ധാഭിപ്രായങ്ങളാണ് ഉളവാക്കിയത്. 
 
### മറ്റു  പ്രധാന  കൃതികൾ
*1970-ൽ  Wir sind lockvögel, baby! എന്ന നോവൽ പുറത്തിറങ്ങിയതോടെ യെലിനെക്ക് യൂറോപ്പിലാകമാനം അറിയപ്പെടുന്ന എഴുത്തുകാരിയായി. 
*1972  Michael. Ein Jugendbuch für de Infantilgesellschaft, (മൈക്കേൽ :അപക്വസമുദായത്തെക്കുറിച്ച് യുവാക്കൾക്കുളള കൈപ്പുസ്തകം.)  
*1975  Die Liebhaberinnen,(കാമിനിമാർ) 
*1980  Die Ausgesperrten ( പുറന്തളളപ്പെട്ടവർ)
*2000  Das Lebewohl( യാത്രയയപ്പ് )

### അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:1946-ൽ ജനിച്ചവർ
സ്ക്രാബിൾ

രണ്ടു കളിക്കാർ ഓരോ അക്ഷരങ്ങളുള്ള ടൈലുകൾ കൊണ്ട് വാക്കുകൾ ഉണ്ടാക്കി കളിക്കുന്ന ഒരു അക്ഷരക്കളിയാണ് ***സ്ക്രാബിൾ***. 15×15 കളങ്ങളുള്ള ഒരു ബോഡിലാണ് കളി നടക്കുനത്. നെടുകെയും കുറുകെയും ക്രോസ് വേഡ് രീതിയിലാണ് വാക്കുകൾ അടുക്കേണ്ടത്. നിഘണ്ടുവിലുള്ള വാക്കുകളാവണം ഉപയോഗിക്കേണ്ടത്. *[[Official Club and Tournament Word List|ഒഫീഷ്യൽ ക്ലബ് ആൻഡ് ടൂർണമെന്റ് വേഡ് ലിസ്റ്റ്]]*, *[[Official Scrabble Players Dictionary|ഒഫീഷ്യൽ സ്ക്രാബിൾ പ്ലേയേഴ്സ് ഡിക്ഷനറി]]* എന്നിവ അനുവദനീയമായ വാക്കുകൾ ഉൾക്കൊള്ളിച്ചിട്ടുള്ള സഞ്ചികക‌ളാണ്. 

സ്ക്രാബിൾ എന്ന ട്രേഡ് മാർക്ക് അമേരിക്കയിലും കാനഡയിലും ഹാസ്ബ്രോ ഇൻക്. എന്ന കമ്പനിയുടെ കൈവശമാണ്. മറ്റിടങ്ങളിൽ മാറ്റെൽ എന്ന കമ്പനിയാണ് ഇത് കൈവശം വച്ചിരിക്കുന്നത്. 121 രാജ്യങ്ങളിൽ ഈ കളി പ്രചാരത്തിലുണ്ട്. 29 ഭാഷകളിൽ ഈ കളി ലഭ്യമാണ്. 15 കോടി സ്ക്രാബിൾ ഉപകരണങ്ങൾ വിറ്റുപോയിട്ടുണ്ട്. 

## കളിയുടെ വിശദാംശങ്ങൾ

രണ്ടോ നാലോ കളിക്കാർ ചതുരാകൃതിയിലുള്ളതും15×15 കള്ളികളുള്ളതുമായ  ഒരു ബോർഡ് ഉപയോഗിച്ചാണ് കളിക്കുന്നത്. ഓരോ കള്ളിയിലും ഓരോ അക്ഷര‌ങ്ങൾ വയ്ക്കാൻ സാധിക്കും. മത്സരങ്ങളിൽ സാധാരണയായി ഇത് രണ്ടു കളിക്കാർ തമ്മിലാണ് നടക്കുന്നത്.

ബോഡിൽ മൂല്യം കൂടുതലുള്ള കള്ളികളുണ്ട്. ഒരു വാക്ക് ചുവന്ന കള്ളിയിൽ സ്പർശിച്ചാൽ വാക്കിലെ എല്ലാ അക്ഷരങ്ങളുടെയും തുകയെ മൂന്നു തവണ ഗുണിച്ചാൽ കിട്ടുന്ന പോയിന്റ് ലഭിക്കും. ഇത്തരം എട്ട് കള്ളികളുണ്ട്. 17 പിങ്ക് കള്ളികളിൽ സ്പർശിച്ചാൽ വാക്കിന്റെ പോയിന്റിന്റെ ഇരട്ടി പോയിന്റ് നേടാം. 12 കടും നീലക്കള്ളികളിൽ വയ്ക്കുന്ന അക്ഷരത്തിന്റെ മൂന്നിരട്ടി പോയിന്റുകൾ ലഭിക്കും. 24 ഇളം നീല കള്ളികളിൽ വയ്ക്കുന്ന അക്ഷരത്തിന്റെ ഇരട്ടി പോയിന്റ് ലഭിക്കും. 2008-ൽ ഹാസ്ബ്രോ ഓറഞ്ച്, ചുവപ്പ്, നീല, പച്ച  എന്നിങ്ങനെയാക്കി മാറ്റുകയുണ്ടായി. പഴയ ബോഡുകൾ തന്നെയാണിപ്പോഴും മത്സരങ്ങളിൽ കൂടുതലും ഉപയോഗിക്കുന്നത്. 

ഇംഗ്ലീഷ് ഭാഷാ സെറ്റിൽ 100 ടൈലുകളുണ്ട്. ഇതിൽ 98 എണ്ണത്തിലും ഓരോ അക്ഷരങ്ങൾ എഴുതിയിട്ടുണ്ട്. ഇവയ്ക്ക് 1 മുതൽ 10 വരെ പോയിന്റുകളുമുണ്ട്. പോയിന്റ് നൽകപ്പെട്ടിരിക്കുന്നത് അക്ഷരം ഇംഗ്ലീഷ് ഭാഷയിൽ ഉപയോഗിക്കാനുള്ള സാദ്ധ്യത കണക്കിലെടുത്താണ്. 

## കമ്പ്യൂട്ടറിലും നെറ്റിലും
കമ്പ്യൂട്ടറുകളിൽ സോഫ്റ്റ് വെയർ ഇൻസ്റ്റാൾ ചെയ്തും, സോഫ്റ്റ്‌വെയർ ഇൻസ്റ്റലേഷൻ ചെയ്യാതെ തന്നെ ഇന്റർനെറ്റ് വഴിയും  സ്ക്രാബിൾ കളിക്കാവുന്നതാണ്.  ഈ രീതികളിൽ സ്ക്രാബിൾ കളിക്കുന്നത് ഏറെ പ്രചാരം സിദ്ധിച്ചിട്ടുണ്ട്. അത്താരി (Atari) നിർമ്മിച്ച സ്ക്രാബിളിന്റെ കമ്പ്യൂട്ടർ പതിപ്പാണ് അമേരിക്കയിലും കാനഡയിലും നിലവിലുള്ളത്. മറ്റു രാജ്യങ്ങളിൽ ubisoft എന്ന കമ്പനിയുടെ സ്ക്രാബിളാണ് കളിക്കപ്പെടുന്നത്. Quackle എന്ന പേരിൽ ഓപ്പൺ സോഴ്സ് ഗെയിമും നിലവിലുണ്ട്. ഇവയ്ക്ക് പുറമെ  മൊബൈൽ ഫോണുകൾ അടക്കമുള്ള ഉപകരണങ്ങളിലും സ്ക്രാബിൾ കളിക്ക് പ്രചാരം സിദ്ധിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

* മാറ്റെൽസ് ''സ്ക്രാബിൾ'' വെബ് സൈറ്റ്
* ഹാസ്ബ്രോസ് ''സ്ക്രാബിൾ'' വെബ് സൈറ്റ്

* നോർത്ത് അമേരിക്കൻ സ്രാബിൾ പ്ലേയേഴ്സ് അസോസിയേഷൻ (NASPA) 
* അസോസിയേഷൻ ഓഫ് ബ്രിട്ടീഷ് സ്ക്രാബിൾ പ്ലേയേഴ്സ്
* സ്ക്രാബിൾ ഓസ്ട്രേലിയ
* LIFE Plays Scrabble  – slideshow by *[[Life magazine]]*
* World English-Language Scrabble Players Association (WESPA)
* Cross-tables.com
* ''Scrabble'' as a tool for language preservation in Tuvan. മറ്റു ഭാഷകളിൽ സ്ക്രാബിൾ ഉപയോഗിക്കുന്നതു സംബന്ധിച്ചു. ടുവാൻ ഭാഷയ്ക്കുവേണ്ടി സ്ക്രാബിൾ എങ്ങനെ ഉപയോഗയോഗ്യമാക്കി എന്ന് വിശദീകരിക്കുന്നു. 
* .GCG specification

വർഗ്ഗം:കളികൾ
വർഗ്ഗം:അമേരിക്കൻ കണ്ടുപിടിത്തങ്ങൾ
കരിന്തുമ്പ

ഒരു മീറ്ററോളം പൊക്കം വയ്ക്കുന്ന ചെറിയ ഒരു കുറ്റിച്ചെടിയാണ് **പെരുന്തുമ്പ** എന്നും അറിയപ്പെടുന്ന **കരിന്തുമ്പ**. . Malabar Catmint  എന്നും അറിയപ്പെടുന്നുണ്ട്. പലവിധ ഔഷധഗുണങ്ങളുള്ള ഒരു സസ്യമാണിത്. മുറിവുണക്കാനുള്ള ശേഷിയും മറ്റുമുള്ള ഈ ഔഷധസസ്യം ഇന്ത്യയിലെങ്ങും കാണുന്നുണ്ട്.

## അവലംബം

## പുറത്തേക്കുള്ള കണ്ണികൾ
* രൂപവിവരണം 
* ഔഷധഗുണങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
നരിപ്പൂച്ചി

രണ്ടു മീറ്ററോളം ഉയരത്തിൽ വളരുന്ന ഒരു കുറ്റിച്ചെടിയാണ് **കാട്ടപ്പ**, **ശീമക്കൊങ്ങിണി**, **നാറിക്കാട്**, **നാറ്റപ്പൂച്ചെടി** എന്നെല്ലാം അറിയപ്പെടുന്ന **നരിപ്പൂച്ചി**. . അമേരിക്കൻ മിൻറ്, ബുഷ് മിൻറ്, ചാൻ, ഹോർഹൌണ്ട്, പിഗ്നട്ട്, സ്റ്റിങ്കിംഗ് റോജർ, വൈൽഡ് സ്പൈക്നാർഡ് എന്നെല്ലാം പേരുകളുണ്ട്.  കുരു വെള്ളത്തിലിട്ട് കുടിക്കാൻ പറ്റുന്ന ഒരു പാനീയം ഉണ്ടാക്കാറുണ്ടത്രേ. ഔഷധഗുണങ്ങളുള്ള ഈ ചെടി ഒരു കീടനാശിനി ആയും ഉപയോഗിക്കാം. അമേരിക്കയിൽ പലയിടത്തും ഇത് ഒരു അധിനിവേശസസ്യമായി കരുതപ്പെടുന്നു. ഇല വാറ്റിയെടുത്താൽ കിട്ടുന്ന രാസവസ്തുവിന് സൂക്ഷ്മജീവികളെ നശിപ്പിക്കാനുള്ള കഴിവുണ്ട്.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* വിശദമായ രൂപവിവരണം
* ചെടിയിൽ നിന്നും കിട്ടുന്ന രാസവസ്തുക്കളെപ്പറ്റി
* കീടനാശിനിയായി 
* http://www.oswaldasia.org/species/h/hypsu/hypsu_en.html
* http://www.hear.org/pier/species/hyptis_suaveolens.htm 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
വലിയ വയറവള്ളി

കൺവൽവുലേസീ സസ്യകുടുംബത്തിൽപ്പെട്ട ഒരു വള്ളിച്ചെടിയാണ് **വലിയ വയറവള്ളി**. . വയറുവേദനയ്ക്കെതിരെ മരുന്നായി ഉപയോഗിക്കാറുണ്ട്. ഏഷ്യയിലെല്ലായിടത്തും തന്നെ കാണാറുണ്ട്.

## വിവരണം
ശാഖകൾ രോമാവൃതമാണ്. 6-12 സെമീ വരെ വലിപ്പമുള്ള ഹസ്തകപത്രങ്ങൾ ഇരുവശത്തും രോമാവൃതമാണ്. പത്രകക്ഷങ്ങളിലെ സൈം പൂങ്കുലകളിൽ മഞ്ഞ പൂക്കൾ വിരിയുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* ഔഷധഗുണങ്ങൾ
* ചിത്രങ്ങൾ
* കൂടുതൽ വിവരങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കോൺവോൾവുലേസിയേ
വർഗ്ഗം:കേരളത്തിലെ സസ്യജാലം
ചന്ദ്രിക (ചലച്ചിത്രം)

1950-ൽ പുറത്തിറങ്ങിയ മലയാള ചലച്ചിത്രമാണ് **ചന്ദ്രിക**.  എൻ.പി. ചെല്ലപ്പൻ നായരുടെ കഥയ്ക്ക് നാഗവള്ളി ആർ.എസ്. കുറുപ്പാണ് സംഭാഷണം എഴുതിയത്.  ലളിത പത്മിനിമാരാണ് ഈ ചിത്രത്തിൽ നൃത്തം ചെയ്തത്.  പി. ഭാസ്കരനു തുമ്പമൺ പത്മനാഭൻ കുട്ടിയും കൂടി എഴുതിയ ഗാനങ്ങൾക്ക് ദക്ഷിണാമൂർത്തിയും ഗോവിന്ദരജുലു നായിഡുവും കൂടി ഈണം നൽകി സംവിധാനം ചെയ്തു.  വാഹിനി സ്റ്റുഡിയോയിൽവച്ച്  നിർമിച്ച ഈ ചിത്രം സംവിധാനം ചെയ്തത് വി.എസ്. രാഘവനാണ്.  കൊച്ചിൻ പിക്ച്ചേഴ്സ് വിതരണം ചെയ്ത ഈ ചിത്രത്തിന്റെ ഛായഗ്രഹണം നിർവഹിച്ചത് എൻ.സി. ബാലകൃഷ്ണനാണ്.

## അഭിനേതാക്കൾ
തിക്കുറിശ്ശി സുകുമാരൻ നായർഎം.ജി. മേനോൻഗോപാലൻ നായർനാഗവള്ളി ആർ.എസ്. കുറുപ്പ്പി.എസ്. വിക്രമൻ നായർസേതുലക്ഷ്മിമാലതിപത്മിനിവി.എൻ. ജാനകിആറന്മുള പൊന്നമ്മടി.എസ്. ബാലയ്യകെ. ശാരംഗപാണികെ.എസ്. ഗോപാലൻ നായർഎസ്.പി. പിള്ള
## അവലംബം

വർഗ്ഗം:1950-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വയറവള്ളി

പരമാവധി 2 സെന്റിമീറ്റർ മാത്രം വണ്ണം വയ്ക്കുന്ന തണ്ടുകളുള്ള ഒരു വള്ളിച്ചെടിയാണ് **വയറവള്ളി**. . ധാരാളം രോഗങ്ങൾക്ക് ഇത് മരുന്നായി ഉപയോഗിക്കാറുണ്ട്. പൂവ് പൂമ്പാറ്റകളെയും തേനീച്ചകളെയും പക്ഷികളെയും ആകർഷിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങൾ
* രൂപവിവരണം
* ചിത്രങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കോൺവോൾവുലേസിയേ
വർഗ്ഗം:കേരളത്തിലെ സസ്യജാലം
പൊലിവള്ളി

**തീപ്പന്നൽ**, **വള്ളിപ്പന്ന** എന്നെല്ലാം അറിയപ്പെടുന്ന **പൊലിവള്ളി** ഒരു പന്നൽച്ചെടിയാണ്. . പലവിധ ഔഷധഗുണങ്ങളുണ്ട്. ഓസ്ട്രേലിയയിൽ ഇതിനെയൊരു കളയായി കരുതുന്നു.
## ചിത്രശാല

File:Lygodium flexuosum polivally.jpg|thumb|പൊലിവള്ളി


## അവലംബം

## പുറത്തേക്കുള്ള കണ്ണികൾ
* രൂപവിവരണം 
* ഔഷധഗുണങ്ങൾ 
* ഔഷധഗുണത്തെപ്പറ്റി
* ചിത്രങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:പന്നൽച്ചെടികൾ
വർഗ്ഗം:കേരളത്തിലെ സസ്യജാലം
കാട്ടുപരുത്തി

**കാട്ടുപൂവരശ്** എന്നും അറിയപ്പെടുന്ന **കാട്ടുപരുത്തി** 2-3 മീറ്റർ വരെ ഉയരം വയ്ക്കുന്ന ഒരു ചെറിയ കുറ്റിച്ചെടിയാണ്. . ഗൊണേറിയ, സിഫിലിസ് എന്നീ രോഗങ്ങൾക്ക് ഈ ചെടിയുടെ വേരും കായും ഔഷധമായി ഉപയോഗിക്കാറുണ്ട്. തൊലിയിലെ നാര് വള്ളിയായി ഉപയോഗിക്കുന്നു. മഹാരാഷ്ടയിലെ കൊർക്കു വിഭാഗക്കാർ മഞ്ഞപ്പിത്തത്തിന്റെ ചികിൽസയ്ക്ക് കാട്ടുപരുത്തി മരുന്നായി ഉപയോഗിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങൾ 
* രൂപവിവരണം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കാർക്കോടകൻ

അഷ്ടനാഗങ്ങളിൽ ഒന്നാണ് **കാർക്കോടകൻ** ().ഹിന്ദു ഐതിഹ്യപ്രകാരം കദ്രുവും കാശ്യപനുമാണ് കാർക്കോടകന്റെ മാതാപിതാക്കൾ. അവന് ആറ് തലകളും കറുത്ത നിറവുമുണ്ട്. 

നളചരിതത്തിലാണ് കാർക്കോടകനെപ്പറ്റി പറഞ്ഞിരിക്കുന്നത്.നാരദമുനിയുടെ ശാപത്താൽ കാർക്കോടകന്റെ ചലനശേഷി നഷ്ടമാകുന്നു.ഇതു മൂലം താൻ അകപ്പെട്ട കാട്ടുതീയിൽ നിന്നും രക്ഷപ്പെടാനാകാതെ നിന്ന കാർക്കോടകനെ നളമഹാരാജാവ് രക്ഷിക്കുന്നു.എന്നാൽ നളനെ കാർക്കോടകൻ ദംശിക്കുന്നു. ദംശനം മൂലം ലഭിച്ച വൈരൂപ്യം ബാഹുകനെന്ന പേരിൽ വേഷപ്രച്ഛന്നനായി ജീവിക്കുവാൻ നളനെ പ്രാപ്തനാക്കുന്നു. 

## അവലംബം


വർഗ്ഗം:അഷ്ടനാഗങ്ങൾ
ദയാമണി ബാർല

ജാർഖണ്ഡിലെ ആദിവാസി വിഭാഗത്തിൽ നിന്നുള്ള പത്രപ്രവർത്തകയും പ്രക്ഷോഭകയുമാണ് **ദയാമണി ബാർല**. നാല്പതിൽ പരം ഗ്രാമങ്ങളെ വഴിയാധാരമാക്കുന്നു എന്ന് ആരോപിക്കപ്പെടുന്ന ആർസിലർ മിറ്റലിന്റെ 
ഉരുക്കു നിർമ്മാണശാലക്കെതിരെ പ്രക്ഷോഭം നയിച്ചതിലൂടെയാണ് ദയാമണി ബാർല ശ്രദ്ധിക്കപ്പെടുന്നത്. പത്രപ്രവർത്തനത്തിനുള്ള നിരവധി പുരസ്കാരങ്ങൾ ഇവരെ തേടിയെത്തിയിട്ടുണ്ട്.

## ജീവിതം
ജാർഖണ്ഡിലെ ഒരു ആദിവാസി കുടുംബത്തിലാണ് ദയാമണി ബാർല ജനിച്ചത്. മുണ്ട എന്ന ഗോത്ര വിഭാഗത്തിൽ പെടുന്നവരാണിവർ.
മാതാപിതാക്കൾ വിവിധ പട്ടണങ്ങളിൽ വേലക്കാരായി പണിയെടുക്കുമ്പോൾ ദയാമണി സ്കൂളിൽ പഠിക്കുന്ന സമയത്ത് തന്നെ ജാർഖണ്ഡിലെ കൃഷിയിടങ്ങളിൽ ദിവസക്കൂലിക്കായി പണിയെടുത്തിരുന്നു . പഠനം തുടരുന്നതിനായി റാഞ്ചിയിലേക്ക് പോയ അവർ അവിടെ വീട്ടുവേല ചെയ്തുകിട്ടുന്ന കാഷുകൊണ്ടാണ് യൂനിവേശഴ്സിറ്റി പഠനത്തിനുള്ള ചെലവു കണ്ടെത്തിയത്. പലപ്പോഴും റയില്വേസ്റ്റേഷനുകളിലെ തിണ്ണകളിൽ ഉറങ്ങിയാണ് പത്രപ്രവത്തന വിദ്യാഭ്യാസം തുടർന്നു പോന്നത്.

## അവലംബം

വർഗ്ഗം:മുണ്ഡ ജനത
വർഗ്ഗം:ജീവിച്ചിരിക്കുന്നവർ
വർഗ്ഗം:ആദിവാസി എഴുത്തുകാർ
വർഗ്ഗം:ആദിവാസി സ്ത്രീകൾ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:ഇന്ത്യയിലെ വനിതാ പത്രപ്രവർത്തകർ
വർഗ്ഗം:ആം ആദ്മി പാർട്ടി നേതാക്കൾ
വർഗ്ഗം:ഇന്ത്യയിലെ പത്രപ്രവർത്തകർ
മണ്ണത്തൂർ

എറണാകുളം ജില്ലയിലെ മൂവാറ്റുപുഴ താലൂക്കിലെ ഒരു ഗ്രാമമാണ് **മണ്ണത്തൂർ**. തിരുമാറാടി ഗ്രാമപഞ്ചായത്തിന്റെ കിഴക്ക്ഭാഗത്താണ് മണ്ണത്തൂർ സ്ഥിതിചെയ്യുന്നത്.  പി.പി. എസ്തോസ്, ടി.എം. ജേക്കബ്, ശ്രീമതി മേരി സിറിയക് എന്നിങ്ങനെ പ്രശസ്തരായ പലരും ജനിച്ചതിവിടെയാണ്.  ആ പ്രദേശത്തെ ഒരു പ്രധാന  യാക്കോബായ സിറിയക് ദേവാലയമായ സെന്റ് ജോർജ്ജ് പള്ളി സ്ഥിതി ചെയ്യുന്നത് മണ്ണത്തൂർ ഗ്രാമത്തിലാണ്. 

## അവലംബം
വിദഗ്ദ്ധ നിരൂപണം

ഒരു കൃതിയുടെയോ പ്രബന്ധത്തിന്റെയോ അവലോകനം സമാനമായ യോഗ്യതയുള്ള ഒന്നോ അതിലധികമോ വിദഗ്ദ്ധർ നടത്തുന്നതിനെയാണ് **വിദഗ്ദ്ധ നിരൂപണം (പീർ റിവ്യൂ)** എന്ന് വിളിക്കുന്നത്. ഒരു മേഖലയിലെ വിദഗ്ദ്ധർ നടത്തുന്ന ഗുണനിലവാര പരിശോധനയാണ് ഇത്. പ്രവർത്തനം മെച്ചപ്പെടുത്തുക, വിശ്വസനീയത വരുത്തുക, ഗുണനിലവാരം നിലനിർത്തുക എന്നീ ലക്ഷ്യങ്ങളോടെയാണ് വിദഗ്ദ്ധ നിരൂപണം നടത്തുന്നത്. അക്കാദമിക വേദികളിൽ ഒരു പ്രബന്ധം പ്രസിദ്ധീകരിക്കാൻ യോഗ്യമാണോ എന്ന പരിശോധനയാണ് ഈ പ്രക്രീയയിലൂടെ നടക്കുക. 

അവലോകനത്തിന് ഉപയോഗിക്കുന്ന പ്രക്രീയ, വൈദഗ്ദ്ധ്യമുള്ള മേഖല എന്നിവ അനുസരിച്ച് വിദഗ്ദ്ധനിരൂപണത്തെ വർഗ്ഗീകരിക്കാം. **മെഡിക്കൽ പീർ റിവ്യൂ** എന്ന പ്രയോഗം ക്ലിനിക്കൽ വിഷയങ്ങൾ പഠിപ്പിക്കാനുള്ള ഡോക്ടർമാരുടെയോ നഴ്സ്‌മാരുടേയോ കഴിവിനെ സഹപ്രവർത്തകർ അവലോകനം ചെയ്യുന്നതോ, ജേണലുകളിലെ ലേഖനങ്ങൾ വിദഗ്ദ്ധർ പ്രസിദ്ധീകരണത്തിനു മുൻപായി പരിശോധിക്കുന്നതോ, പ്രസിദ്ധീകരിക്കപ്പെട്ട ലേഖനങ്ങളുടെ മൂല്യം അവലോകനം ചെയ്യുന്നതോ ആവാം. 
പ്രഫഷണൽ സൊസൈറ്റികളുടെ ആദർശങ്ങൾ പാലിക്കപ്പെടുന്നുണ്ടോ എന്ന പരിശോധനയും മെഡിക്കൽ പീർ റിവ്യൂ എന്ന ഗണത്തിൽ പെടുത്തപ്പെട്ടിട്ടുണ്ട്.  ഈ പ്രയോഗത്തിന് ഇത്തരത്തിൽ അർത്ഥവ്യത്യാസങ്ങളുണ്ട്. 

## അവലംബം

### കൂടുതൽ വായനയ്ക്ക്
* 
* 
* 
*  (extensive bibliography).
* 

## പുറത്തേയ്ക്കുള്ള കണ്ണികൾ

* 
* 
* 
* 
* Walter Noll (2009) The Future of Scientific Publication
* 
*  (Bibliography)
* (January 23, 2012) Online Social Network Seeks to Overhaul Peer Review in Scientific Publishing 

വർഗ്ഗം:നിരൂപണം
വർഗ്ഗം:ഗവേഷണം
ജിയുസപ്പെ സ്റ്റാംപൊണെ

ഇറ്റലിയും ന്യൂയോർക്കും കേന്ദ്രീകരിച്ച് പ്രവർത്തിക്കുന്ന ഒരു ഇൻസ്റ്റളേഷൻ ആർട്ടിസ്റ്റാണ് **ജിയുസപ്പെ സ്റ്റാംപൊണെ**(ജനനം :1973). ഭൗതികതയെ ഡിജിറ്റൽ യാഥാർത്ഥ്യവുമായി സംയോജിപ്പിച്ചുകൊണ്ട് കലയുടെ യുക്തിപരമായ വിഭവശക്തിയെ മനുഷ്യ ജീവിതത്തിലേക്ക് കടത്തി വിടുകയും അതിലൂടെ സാമൂഹ്യ പരിവർത്തന സാധ്യതകൾ അന്വേഷിക്കുകയുമാണ് ജിയുസപ്പെ.
## ജീവിതരേഖ
ഫ്രാൻസിൽ ജനിച്ചു. യൂറോപ്പ്, വിവിധ യൂറോപ്യൻ രാജ്യങ്ങൾ, ബെർക്കിന ഫാസോ,ബെനിൻ മുതലായ ആഫ്രിക്കൻ രാജ്യങ്ങൾ എന്നിവയുടെ സഹകരണത്തോടെയാണ് ജിയുസപ്പെ പ്രോജക്റ്റുകൾ തയ്യാറാക്കുന്നത്. സമകാലിക മാധ്യമങ്ങൾ ഉപയോഗപ്പെടുത്തിക്കൊണ്ട് കതയുടെ ഭാഷയിൽ അദ്ദേഹം സമൂഹത്തോട് സംസാരിക്കുന്നു.
## പ്രദർശനങ്ങൾ
*സല്യൂട്ടി ദഎൽ അക്വില(നഗരത്തെ തകർത്ത ഭൂമികുലുക്കത്തെ ആധാരമാക്കിയ സൃഷ്ടി)
*വൈ? H2O(ഭൂമി നേരിടുന്ന ജല പ്രതിസന്ധികളെക്കുറിച്ചുള്ള സൃഷ്ടി)
*ആർക്കിടെക്ചർ ഓഫ് ഇന്റലിജൻസ്
*വി ആർ ദ പ്ലാനറ്റ്
## [[കൊച്ചി-മുസിരിസ് ബിനാലെ 2012]]
ലഘുചിത്രം|ജിയുസപ്പെ സ്റ്റാംപൊണെയുടെ പെർഫക്റ്റ് വേൾഡ് എന്ന നവ മാധ്യമ ഇൻസ്റ്റലേഷൻ ആസ്വദിക്കുന്നവർ
കൊച്ചിയിലെ ഏറ്റവും പ്രചാരമേറിയ യാത്രോപാധിയായ ഓട്ടോറിക്ഷയെ അടിസ്ഥാനപ്പെടുത്തി നിർമ്മിച്ചതാണ് 'ഉത്തം ദുനിയ' അഥവാ'പെർഫക്റ്റ് വേൾഡ്' എന്ന ഈ കലാ പ്രോജക്റ്റ്. 
ഓട്ടോറിക്ഷ, വീഡിയോ, മാപ്പ്, ശബ്ദം,അക്രിലിക് എന്നിവയുൾപ്പെടുന്ന ഒരു നവ മാധ്യമസൃഷ്ടിയാണിത്(Neodimensional installation).
അന്താരാഷ്ട്ര നയതന്ത്രബന്ധങ്ങളുടെ ഒരു വാഹനമായി ഇവിടെ ഓട്ടോറിക്ഷ രൂപാന്തരപ്പെടുന്നു. മെർലിൻ മൺറോയുടെ 'ബൈ ബൈ ബേബി' എന്ന ഗാനം ഉച്ചഭാഷിണികളിലൂടെ കേൾക്കുന്നുണ്ട്. ഓട്ടോറിക്ഷക്കുള്ളിലുള്ള വീഡിയോ സ്ക്രീനുകളിൽ ഗ്ലോബൽ എഡ്യുക്കേഷൻ പരമ്പരയിലെ 200 ചിത്രങ്ങൾ പ്രദർശിപ്പിക്കുന്നു. കൊച്ചി കേന്ദ്രമാക്കി ഓട്ടോറിക്ഷയുടെ യാത്രാപാത അടയാളപ്പെടുത്തിയ ഭൂപടവും ഈ കലാസൃഷ്ടിയുടെ ഭാഗമാണ്.

## പുരസ്കാരങ്ങൾ
## അവലംബം

## പുറം കണ്ണികൾ
*BZYD വെബ്സൈറ്റ്
*ബിനാലെ വെബ്സൈറ്റ് 
*Italian artist to gift Kochi ‘The Perfect World’ 

വർഗ്ഗം:1973-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇറ്റാലിയൻ ചിത്രകാരന്മാർ
ശ്രദ്ധ ദാസ്

ഇന്ത്യൻ ചലച്ചിത്ര നടിയും മോഡലും ഗായികയുമാണ് **ശ്രദ്ധ ദാസ്** (ജനനം: മാർച്ച് 4, 1987) തെലുങ്ക്, ഹിന്ദി, കന്നഡ, ബംഗാളി, മലയാളം എന്നീ ഭാഷാ ചിത്രങ്ങളിൽ അഭിനയിക്കുന്നു.

വിനയൻ സംവിധാനം ചെയ്ത ഡ്രാക്കുള 2012 എന്ന ചിത്രത്തിലെ നായികയായി അഭിനയിച്ചത് ശ്രദ്ധ ആയിരുന്നു.

## മുൻകാലജീവിതം
മഹാരാഷ്ട്രയിലെ മുംബൈയിൽ ബംഗാളി മാതാപിതാക്കൾക്ക് ശ്രദ്ദ ദാസ് ജനിച്ചു. പുരുലിയ സ്വദേശിയായ അവരുടെ പിതാവ് സുനിൽ ദാസ് ഒരു ബിസിനസുകാരനാണ്. അമ്മ സപ്ന ദാസ് ഒരു വീട്ടമ്മയുമാണ്.ബുദ്ധമതക്കാരിയായ അവർ  മുംബൈയിലാണ് വളർന്നത്. അവിടെ പഠനം പൂർത്തിയാക്കി. റുയ കോളേജിൽ നിന്നും ബിരുദം നേടിയ ശ്രദ്ധ മുംബൈ സർവകലാശാലയിൽ എസ്.ഇ.ഇ.എസ് കോളേജ് ഓഫ് കൊമേഴ്‌സ് ആന്റ് ഇക്കണോമിക്സിൽ നിന്ന് ജേണലിസത്തിൽ മാസ് മീഡിയ ബിരുദം നേടി.

## സിനിമകൾ

## അവലംബം

## പുറംകണ്ണികൾ
* 
* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:1987-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
ഞെരിഞ്ഞ

ഒരു വള്ളിച്ചെടിയാണ് **ഞെരിഞ്ഞ**. .

## അവലംബം

## പുറത്തേക്കുള്ള കണ്ണികൾ

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
ഡെത്ത് ഇൻ ദി ആഫ്റ്റർനൂൺ

സുപ്രസിദ്ധ സാഹിത്യകാരൻ ഏണസ്റ്റ് ഹെമിങ്‌വേ ആവിഷ്കരിച്ച ഒരു കോക്ക്ടൈലാണ് **ഡെത്ത് ഇൻ ദി ആഫ്റ്റർനൂൺ** അഥവാ *ഉച്ചയ്ക്ക് മരണം*. ഇതിനെ **ഹെമിങ്‌വേ [[ഷാംപെയ്ൻ]]** എന്നും വിളിക്കാറുണ്ട്.  1932 ൽ ഹെമിങ്‌വേ എഴുതിയ **ഡെത്ത് ഇൻ ദി ആഫ്റ്റർനൂൺ** എന്ന നോൺ ഫിക്ഷൻ പുസ്തകത്തിന്റെ പേര് തന്നെയാണ് ഈ ഡ്രിങ്കിനും. പുസ്തകം സ്പെയിനിലെ കാളപ്പോരിന്റെ ചരിത്രവും, ആചാരങ്ങളെയും കുറിച്ചാണ്.   ഈ ഡ്രിങ്ക് ഉണ്ടാക്കുന്നതിപ്രകാരമാണ്. ഒരു ഫ്ലൂട്ട്ഗ്ലാസ്സിൽ ഒരു ജിഗർ അബ്സാന്ത് ഒഴിക്കുക. അതിനുമുകളിൽ തണുപ്പിച്ച ഷാംപെയ്ൻ ഒഴിക്കുക, കുടിക്കുക. അബ്സാന്തിന്റെ നിറം മാറി ഏതാണ്ട് നിലാവെളിച്ചത്തിന്റെത് പോലത്തെ ഒരുതരം ഒപ്പാലസന്റ്  നിറം വരുന്നവരെ  ഷാംപെയ്ൻ ഒഴിക്കണം എന്നാണ് പ്രമാണം. അബ്സാന്ത് ഒരു ഹൈ പ്രൂഫ് മദ്യമാണ്, വെള്ളം ഒഴിച്ച് ഡൈലൂട്ട് ചെയ്തിട്ടേ ഇത് കുടിക്കാൻ പറ്റൂ. വെള്ളത്തിനുപകരം ഷാംപെയ്ൻ ഒഴിക്കുന്നത്കൊണ്ട് ഉയർന്ന ആൽകഹോൾ കണ്ട്ന്റ് ഉള്ള ഒരു ഡ്രിങ്കാണിത്.

## അവലംബം

വർഗ്ഗം:കോക്ക്ടെയ്‌ലുകൾ
അബ്സാന്ത്

*ആർട്ടിമീസിയ അബ്സിന്തം* എന്ന ചെടിയുടെ ഇലകളും പൂക്കളും ഇട്ട് വാറ്റി എടുക്കുന്നതും ഉയർന്ന അനുപാതത്തിൽ ആൽക്കഹോൾ ഉള്ളതുമായ ഒരു മദ്യമാണ് **അബ്സാന്ത്**. ഇത് വെള്ളം ചേർക്കുമ്പോൾ പാലിന്റെ നിറം വരുന്ന തരം മദ്യമാണ്. ഗ്ലാസ്സിൽ അബ്സാന്ത് ഒഴിച്ചിട്ട് കുറുകെ ചിത്രത്തിൽ കാണുന്ന അബ്സാന്ത് സ്പൂണിന്മേൽ ഒരു ഷുഗർ ക്യൂബ് വയ്ച്ച് അതിനുമുകളിൽ കൂടി തണുത്ത വെള്ളം ഒഴിച്ചിട്ടാണ് കുടിക്കുക. വെള്ളം ഒഴിക്കുമ്പോൾ മെല്ലെ മെല്ല ഒഴിക്കണം എന്നാണ് പ്രമാണം എന്നാലേ പഞ്ചസാരയ്ക്ക് അലിഞ്ഞ് ചേരാൻ സമയം കിട്ടൂ. ഇതിന്റെ ഉയർന്ന വീര്യം കാരണം പല രാജ്യങ്ങളിലും അബ്സാന്തിന് നിരോധനമുണ്ട്.

## അവലംബം

വർഗ്ഗം:മദ്യം
ചേച്ചി (ചലച്ചിത്രം)

1950-പുറത്തിറങ്ങിയ മലയാള ചലച്ചിത്രമാണ് **ചേച്ചി**.  കെ.കെ. നാരായണന്റെ ഉടമസ്ഥതയിൽ കൈലാസ് പിക്ചേർഴ്സ് നിർമിച്ച ഈ ചിത്രത്തിന്റെ കഥ എഴുതിയത് എൻ.പി. ചെല്ലപ്പൻ നായരാണ്.  അഭയദേവിന്റെ 11 ഗാനങ്ങൾക്ക് ജി.കെ. വെങ്കിട്ടേശ് ഈണം പകർന്നു.  സേലം രത്നസ്റ്റുഡിയോയിൽ വി.എൻ. രാജൻ ക്യാമറാ ചലിപ്പിച്ചു.  ബി. ദൊരൈരാജു, പി.ജി. മോഹനൻ എന്നിവർ ചേർന്ന് ഈ ചിത്രത്തിന്റെ എഡിറ്റിംഗ് നിർവഹിച്ചു.  ഈ ചിത്രത്തിന്റെ വിതരണം കൊച്ചിൻ പിക്ചേഴ്സും സ്ക്രീൻപ്ലേയും സംവിധാനവും ടി. ജാനകിറാമും നിർവഹിച്ചു.  ഇതിന്റെ പ്രദർശനം 15/12/1950-ൽ തുടങ്ങി.

## അഭിനേതക്കൾ
* കൊട്ടാരക്കര ശ്രീധരൻ നായർ
* ചേർത്തല വാസുദേവ കുറുപ്പ്
* വൈക്കം രാജു
* എസ്.എ. ഹമീദ്
* എസ്.പി. പിള്ള
* ആറന്മുള പൊന്നമ്മ
* ടി.ആർ. ഓമന
* മിസ് കുമാരി

## പിന്നണിഗായകർ
* ജി.കെ. വെങ്കിട്ടേശ്
* കലിംഗ രാജു
* കവിയൂർ രേവമ്മ
* മോഹനകുമാരി
* ടി.എ. ലക്ഷ്മി
* വി.എൻ. രാജൻ

## അവലംബം

വർഗ്ഗം:1950-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൻ. പി ചെല്ലപ്പൻ നായർ തിരക്കഥ എഴുതിയ ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ